"Smederevci" u inostranstvu - Retail Serbia\n"Smederevci" u inostranstvu\nFabrika Milan Blagojević iz Smedereva je najavila je da se u ovoj godini očekuje prodaja više od 100.000 šporeta. Najmanje polovina ovog broja biće prodata u inostranstvu.\n“Najviše naših proizvoda odlazi u Nemačku, Rusiju, Švajcarsku, Francusku, Italiju”, izjavila je Sofija Stančić, generalna direktorka smederevske fabrike Milan Blagojević, dodavši da kupaca ima u Srbiji, zemljama bivše Jugoslavije, ali je jasno vidljivo da su šporeti na čvrsto gorivo sve traženiji u inostranstvu.\nU zemljama u kojima su moderne tehnologije najrazvijenije, a po kojima prednjači Nemačka, najtraženiji su šporeti na čvrsto gorivo, gas i biogorivo pelet, a njih prate kombinovani šporeti na struju i gas. U skladu sa prohtevima tržišta, dizajneri se trude da im daju moderan izgled.\nSmederevska fabrika “Milan Blagojević” posluje u sastavu beogradskog poslovnog sistema Invej.


Šabac dobija Startit centar - Дистрикт\nGrad Šabac pokrenuo je inicijativu za osnivanje Startit centra, po uzoru na centre sličnog tipa koji postoje u Beogradu, Inđiji i još nekim gradovima u Srbiji. Ideja je da se na jednom mestu udruže preduzetništvo i tehnologija, kao šansa za razvoj i umrežavanje startap ideja domaće IT zajednice.\nNeiskorišćeni prostori postaju mesta za kreativce ( Foto: https://startit.rs )\nStartit centar je projekat organizacije SEE ICT/Startit, koja je lansirala domaću startap scenu pre pet godina i stvorila osnove da se u Srbiji kreira i razvija tehnološko preduzetništvo. Cilj je povezivanje ljudi koji se bave programiranjem, dizajnom, marketingom i drugim sličnim oblastima, razvoj novih obrazovnih programa, kao i pružanje usluga prostora onima koji žele da razviju sopstvene poslove.\nZa poslednjih godinu dana broj gradova sa ovakvim mestima, takozvanim „hubovima“ se povećao, pa pored Startit centara u Beogradu i Inđiji, slične prostore za razmenjivanje znanja i jačanje preduzetničkog duha dobili su i Kikinda, Niš, Kragujevac, Bor i Sombor.\nRoditelji Miloša i Ivane Danilović: Desetke su njihov uspeh


Srpska oficirska sablja za Čepurina - Sputnjik Srbija\n11:51 07 Jun 2020\n© Foto : BK TV\n18:57 24.06.2019 (osveženo 19:02 24.06.2019) Preuzmite kraći link\nOrden porodice Karić Čepurinu je u Ambasadi Rusije uručio poslanik Dragomir J. Karić, za „iskrenu podršku koju je ambasador pružio srpskom narodu u najtežim vremenima“, saopštila je „BK grupa“.\nAleksandaru Čepurinu uručena srpska oficirska sablja\nMeđu poklonima za odlazećeg ambasadora Rusije su i srebrnjaci sa likom Janićija i Danice Karić, knjiga „Heroine Srbije — vekovnik“ na ruskom jeziku u izdanju „Karić fondacije“, kao i modni detalj za njegovu suprugu Nataliju.\nTim povodom Čepurin je istakao da je saradnja sa porodicom Karić bila izuzetno pozitivna i da će takva biti i u budućnosti.\n„Naš odnos je odličan, iskren i uvek smo imali uzajamno razumevanje. Veoma je bitno da u zemlji imamo ljude koji razumeju i koji su spremni da pomognu. Porodica Karić je imala veliki značaj u jačanju odnosa između Rusije i Srbije“, naglasio je Čepurin.\nDragomir J. Karić, koji je poklone uručio i u ime narodne poslanice Milanke Karić, rekao je da Čepurin ostaje upamćen kao čovek koji je nesebično dao svoj nemerljiv doprinos čvrstim prijateljskim odnosima Srbije i Rusije.\nSrpska oficirska sablja, poklon Čepurinu


Marquez i Lorenzo ostali bez sponzora | TRKE.rs\nIncident na Sepangu, kao i sve što se dešavalo nakon toga, ostavilo je posledice ne samo na premijernu klasu, već i izvan nje.Naime, Jorge Lorenzo i Marc Marquez su svega par dana nakon završetka sezone ostali bez po jednog sponzora.\nRadi se o kompanijama Sector i Gas, a kao glavni razlog verujemo da je mišljenje javnog mnjenja o ponašanju ove dvojice u završnici šampionata. Kada kažemo “javno mnjenje”, pre svega mislimo na italijansku javnost, jer su obe kompanije – italjanske.\nMišljenje javnosti u Italiji je da su se njih dvojica zajedno dogovorila protiv Rosija, koji je jedno od najvećih sportskih imena na Apeninima, pa kompanije nisu želele da dodatno provociraju javnost. Čitavoj situaciji nije pomogla ni činjenica da su dva italijanska novinara tužila vozača Honde zbog držanja na poslednje tri trke šampionata.


Opozicija: Stvaramo široki savez za pravednu i stabilnu Srbiju, a ne kolonu - Glas Zaječara\nHome Politika Opozicija: Stvaramo široki savez za pravednu i stabilnu Srbiju, a ne kolonu\nLideri DS, Narodna stranka i SSP su se dogovorili o zajedničkom nastupu na izborima, a na konferenciji za novinare rekli su da su napravili savez za pravednu i stabilnu Srbiju.\nNa konferenciji za novinare Stranke slobode i pravde, Narodne stranke, Demokratske stranke, Pokreta slobodnih građana, Pokreta slobodne Srbije, Pokreta za preokret, Građanske platforme, Demokratske zajednice vojvođanskih Mađara i Udruženog sindikata Sloge, Lutovac je rekao da idu u frontalnu borbu protiv vlasti i da su rešili da prave široki savez, a ne kolonu. Kolone su ideološko-programske, a savez je znatno širi od toga, on bi trebalo da okupi što širi krug ljudi, koji imaju isti cilj – stvaranje normalne Srbije, naveo je Lutovac.\nLider Narodne stranke Vuk Jeremić kaže da im sledi zajednički rad „da Srbija posle 3. aprila ne izgleda kao što izgleda danas“. Kaže da u tom savezu ima političkih razlika, ali da je njihov zajednički cilj nešto drugo – normalni sistem i da u jednom normalnom prostoru i normalnom sistemu političke razlike dolaze kroz insitucije, kroz slobodne medije i javnu raspravu.\nPrethodni tekstSavez ekoloških organizacija Srbije najavio blokadu saobraćaja 27. novembra od 14 časova


Jeftini letovi iz Niša za Malme - Avio karte Niš Malme - eSky.rs\nAvio karte iz Niša za Malme\nPretražite letove iz Niša za Malme\nProverite najbolje prilike za letove iz Niša za Malme\nDirektni letovi se obavljaju 3 dana u nedelji -\tpon.,\tuto.,\tsre..\n✔ Postoje li posebne ponude za letove iz Niša za Malme na eSky.rs?\n✔ Mogu li se pobrinuti za osiguranje prilikom rezervacije leta iz Niša za Malme?\n✔ Ako rezervišem let iz Niša za Malme, mogu li da rezervišem ujedno i smeštaj?\n✔ Koje avio-kompanije nude letove iz Niša za Malme?\nBudite sigurni, da na eSky.rs ponuda letova iz Niša za Malme uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Niš - Malme\nJeftini letovi do Srbije Jeftini letovi iz Srbije Jeftini letovi za Beograd Jeftini letovi iz Beograda Jeftini letovi za Taiz Jeftini letovi iz Taiza\nJeftini letovi do Slovačke Jeftini letovi iz Slovačke Jeftini letovi do Tioman Airport Jeftini letovi od Tioman Airport


MOJSILOVIĆ PORUČILA JELENI MILIĆ: Nikada me gospođo nećeš ubediti da uranijum nije opasan! - Dnevni Žurnal\nMOJSILOVIĆ PORUČILA JELENI MILIĆ: Nikada me gospođo nećeš ubediti da uranijum nije opasan!\nDa ja volim NATO, i da smatram da su žrtve koje su pale diljem Mediterana i Bliskog istoka, i šire, ništavne spram svetog cilja te vojne alijanse o širenju na Istok; da ja mislim da su horde izbeglica koje iz razorenih zemalja kreću na Evropu fantastična stvar za natalitet i ekonomiju EU i da te migracije nemaju nikakve veze sa akcijama NATO.\nI američke vojske i da sam iskreno ubeđena da je to problem zemalja kroz koje izbeglice prolaze i ka kojima hrle; da ja verujem da je za sve kriv ogavni „Putin i Rusija koja, nažalost, postoji“; da sam ubeđena da osiromašeni uranijum kojim su bile punjene bombe kojima je zasipana Srbija uopšte nije toliko štetan kako to nerazumno i tendenciozno objavljuju pojedini zločinački srpski mediji, koji su ništa drugo do bedne ratnohuškače ispostave mrskih mi putinoida; da sam uverena da su Srbi zaslužili bombardovanje, i da je to u stvari ništa spram onoga kako je trebalo da budu kažnjeni; da ja verujem da Putin u stvari truje Hilari Klinton.\nDa se Obama zajedno sa svojim generalima zaista bori potiv terorista u Siriji, i da smatram da su zluradi i tendenciozni komentari da se to događa nekako svuda gde ima nafte, gasa, opijuma ili zanimljive strateške pozicije; da ja zaista ne vidim ništa strašno u podršci koju NATO daje ukrajinskoj vojsci koja na amblemima ima kukaste krstove; da mi svako ko se usudi da postavi pitanje o razlozima haosa u kome se svet koji poznajemo nalazi, odmah zaliči na teoretičara zavere; da ne mogu da shvatim da postoje oni koji ne vide sunce slobode koje sa sobom nosi NATO; da mi je Gadafi uvek bio odvratan, naročito onda kada je došao trenutak da mu zemlje NATO alijanse plate naftu koju su uzele iz Libije.\nDa mi je stvarno nenormalno što se toliko insistira na činjenici da Sadam Husein nije imao ni biološko i hemijsko oružje, i da se profesor Keli koji je te podatke obznanio, samoubio uz pomoć prijatelja dva dana kasnije; da je Sirija prekardašila sa opiranjem da joj se po mediteranskom scenariju uvede demokratija; da mi je Alijansa najsvetija srpska reč; da verujem da ta ista alijansa kojoj i sama pripadam donosi demokratiju, slobodu i mir, koji kvare samo prokleti Rusi, Putin i oni koji ne mogu da shvate razmere sreće i mira koje garantuje NATO; da sa indignacijom odbijam prostačke komentare da nema nigde više slobodnih izbora i da se svet nalazi u transformaciji i dobrovoljnom ropstvu; da, iskreno, ne mogu da objasnim ničim drugim do nazadnošću i glupošću to što Srbija odbija da zavoli Alijansu kao drugu majku, jer joj je prva majka – prokleta Rusija; i to, da verujem da je fantastično da je i Erdogan lepo mogao da vidi snagu velike vojne zajednice naroda kojoj i Turska pripada.\nDa sam potpuno obnevidela od truda da glupe, primitivne i zle Srbe ubedim da se malo dovedu u red i napokon shvate da im ja lično, u ime najsvetije srpske reči, Alijanse, donosim zaštitu od svega; i da sam Jovanka Orleanka Novog prekrajanja sveta, i da sam se Alijansom zaklela u Briselu i gde treba, da ću taj posao da im završim, znajući da se to od mene očekuje; i da su sve oči NATO-a uprte u mene, ja bih to malo drugačije uradila.


Održavanje i uređenje Vrbasa i ostalih vodotokova – Bistro Bosno i Hercegovino!\nOdržavanje i uređenje Vrbasa i ostalih vodotokova\nU ovoj godini biće izdvojeno 1.240.000 KM\nZa održavanje i uređenje rijeke Vrbas i ostalih vodotoka iz budžeta grada u ovoj godini biće izdvojeno 1.240.000 KM. Iz Administrativne službe grada se navodi da će za održavanje vodotoka rijeke Vrbas na području grada biti izdvojeno 310.000 KM. Od ovog iznosa trećina će biti izdvojena za čišćenje otpada i korita Vrbasa od Karanovca do Zalužana i odvoz smeća na regionalnu deponiju.Ostatak će biti utrošen na košenje trave, uklanjanje samoniklog grmlja i uređenje plaža od mosta u Srpskim toplicama do Rebrovačkog mosta.Plaže na rijeci Vrbanji će takode biti uređene, grmlje i trava pokošeni,jer će za održavanje ove rijeke na dijelu koji protiče kroz grad biti izdvojeno 150.000 KM.\nZa uređenje obala rijeke u Krupi iz budžeta je planirano\n60.000 KM što je prema riječima predsjednika Savjeta MZ Krupa na Vrbasu Draška Ilića značajno kako bi se privuklo više turista.\n“Krupa na Vrbasu je veoma atraktivna za turiste i zaslužuje dosta sredstva kako bi privukla još veći broj turista”, dodao je Ilić.\nZa čišćenje obala i korita rijeka Suturlije, Široke rijeke, Dragočajske te rijeke Rekavice biće utrošeno 180.000 KM.Pored održavanja rijeka na području grada, biće izdvojeno 390.000 KM za održavanje i čišćenje regulisanih i neregulisanih potoka na urbanom području grada.\nOvim programom biće obuhvaćeni potoci Jularac l i 2, Močila, Postranac, Đurđevac, Cenića potok, Bijeli potok i ostali. U slučaju elementarnih nepogoda i ostale potrebe biće izdvojeno 120.000 KM.\n“Posebno zbog održavanja nekoliko manifestacija u toku godine na rijeci Vrbas neophodno je ulagati u čišćenje i ogržavanje kako bi turisti bili što zadovoljniji”, kazali su iz Administrativne službe grada.\nŽ.Derajić – Nezavisne\n← Najveća jezera svijeta – Jezero kao more\nDućan za ribolov – Bolognes štapovi Browning i Zebco →\n13. Avgusta 2018. 5. Juna 2019. Senad\t0\n28. svjetsko prvenstvo u FF na Novom Zelandu\nJubilarni 15. sajam lova i ribolova ‘Niš 2013.’\n22. Februara 2013. 5. Juna 2019. Miralem\t0


Izvor: Dnevnik arhiva vesti 21.05.2016 - Naslovi.net\nVAŠINGTON: Republikanski predsednički kandidat Donald Tramp je u svoju predizbornu kampanju do sada ukupno uložio više od 43 miliona dolara, pokazale su brojke novog finansijskog izveštaja, prenosi Rojters. On je u aprilu uložio više od 7,5 miliona… »\nArsović osvojila zlato na Svetskom kupu u Minhenu\nSrpska streljašica Andrea Arsović osvojila je zlatnu medalju vazdušnom puškom na Svetskom kupu u Minhenu. Arsović je do prvog mesta došla rezultatom od 208,5 krugova, ispred Meksikanke Goreti Alejandre Zumaja Flores. Srpska reprezentativka i… »\nRG: Tipsarević, Đere i Troicki igraju prvog dana\nTrojica srpskih tenisera izaći će na teren prvog dana Rolan Garosa, koji sutra startuje. Janko Tipsarević sastaće se u prvom kolu sa Kanađaninom Milošem Raonićem na terenu "Suzan Lenglen" i njihov duel je treći po redu, oko 14.30 sati. U istom… »\n21.05.2016 Dnevnik, kategorije


Beta/NINJanuar 29, 2020\nU tekstu pod naslovom “Donacije iz BIA poslovna tajna” navodi se da su te isplate išle sa posebnih računa, koji nisu blokirani, kao što je to slučaj sa glavnim računom fabrike koji je u blokadi od 27. januara 2017. godine zbog čega neki poverioci Krušika tri godine ne uspevaju da naplate svoja potraživanja.\n“Da stvar bude još čudnija, para za donacije je bilo, ali nije za redovno poslovanje, zbog čega je Krušik morao da se zadužuje kod banaka. Tako je direktor Petković 28. septembra 2018. doneo dve odluke o donacijama za BIA. Nadzorni odbor je već 2. oktobra dao saglasnost na obe odluke. Tako su od zaposlenih sakriveni podaci o tome kome je i zbog čega uplaćeno 540.000 plus 100.000 dinara”, stoji u tekstu.\nList je preneo da se u odlukama o donacijama navodi da je 100.000 dinara dodeljeno BIA “radi pokrića sredstava za izradu tehničke dokumentacije za rekonstrukciju stepeništa i dela fasade PU (Policijske uprave) Valjevo”, dok je 540.000 dinara dodeljeno “radi rekonstrukcije stepeništa i dela fasade PU Valjevo”.\n“Samo mesec dana kasnije Krušik je zbog besparice od Srpske banke uzeo kredit od dva miliona evra, a u martu iste godine Petković je od Srpske banke tražio da se produži rok za vraćanje poslednje rate (449.966 evra) starog kredita od 2,25 miliona evra”, preneo je nedeljnik.\nDodaje se da je donaciju od Krušika primio direktor BIA Bratislav Gašić, “Petkovićev stranački kolega iz SNS-a”, kao i da njih dvojicu donacije povezuje “još jedan, doduše nerealizovan aranžman”.\n“Privatna firma Luknes iz Kruševca, čiji je vlasnik Nebojša Gašić, početkom 2016. dogovarala je sa Krušikom kupovinu punjenja za mine od 120 milimetara. Taj ugovor vredan 139.408 američkih dolara je zaključen, krajnji kupac je trebalo da bude firme Abu-Кir Company for Engineering Industries iz Aleksandrije u Egiptu, ali taj posao, spletom različitih okolnosti nikada nije realizovan”, piše u tekstu.


Dva mladića teže povređena u udesima u Beogradu\n► Dva mladića teže povređena u udesima u Beogradu\nDvojica mlađih muškaraca teže su povređena u dva odvojena udesa u Dobanovcima i na Košutnjaku.\nU Dobanovcima je sinoć oko 22 sata povređen pešak - 22-godišnji mladić na koga je naleteo automobil, rekla je agenciji Beta portparolka Hitne pomoći Nada Macura.\nOn je, kako je precizirala, zadobio višestruke prelome leve potkolenice, povrede šake, posekotine po licu i zbog povreda koje se smatraju teškim prebačen je u Urgentni centar u Beogradu.\nU udesu koji se dogodio sinoć oko 23 časova preko puta restorana Trim na Košutnjaku, teško je povređen muškarac od 28 godina.\nMacura je istakla da je kod njega konstatovana povreda glave i sumnja na potres mozga, pa je prebačen na reanimaciju u Urgentni centar.\nOko dva sata jutros u udesu na Banovom brdu povređene su tri osobe. Muškarac (50) i devojka od 17 godina zadobili su povrede glave a druga mlađa ženska osoba zadobila je tupu povredu desnog kolena.


FORBS: Vreme je za crtanje NOVIH GRANICA NA BALKANU i ispraviti nepravdu prema Srbima | Dnevne\nPočetna AKTUELNO FORBS: Vreme je za crtanje NOVIH GRANICA NA BALKANU i ispraviti nepravdu prema Srbima\nFORBS: Vreme je za crtanje NOVIH GRANICA NA BALKANU i ispraviti nepravdu prema Srbima\nUgledni magazin “Forbs” je nedavno objavio spoljnopolitičku analizu u kojoj ističe da je na Balkanu potrebno novo crtanje granica, kako bi se “ispravila nepravda prema Srbima koji su zarobljeni iza neprijateljskih linija”.\nDag Bandou, spoljnopolitički komentator “Forbsa”, u tekstu ističe da politika zvaničnog Vašingtona prema Srbiji nikada nije imala mnogo smisla\n– SAD su želele da neke nacije očuvaju a druge da razore. U jednom slučaju su naglašavale i osuđivale etnička čišćenja , a u drugom okretale glavu na drugu stranu i negirale zločine. Jedina zajednička stvar koja je konstantna posledica američke politike je ta da Srbi uvek gube. Iz Prištine i Beograda dopiru neprijateljski tonovi i pretnje, i baš zbog toga je vreme da SAD i EU ponovo umešaju prste i ovoga puta učine pravu stvar – navodi autor, a prenosi “Hafington post”.\nU članku se ističe kako je Jugoslavija bila veštačka tvorevina Versajskog sporazuma, te da je u narednim decenijama preživela zahvaljujući “diktaturi Josipa Broza Tita i strahu od sovjetske invazije”. Međutim, Titova smrt je razbila “jedinstvo” koje je na okupu držalo nekoliko nacija.\n– Nakon toga stvoren je politički vakuum koji su iskoristili nacionalisti, i Balkan je eksplodirao. Prva Bušova administracija priznavala je suverenitet Jugoslavije, ali kako su Nemci podržali nezavisnu Sloveniju, tako je započeo serijski raspad. SAD i Evropa podržali su stvaranje BiH i Hrvatske. Međutim, nakon što su podržali raspad SFRJ, američko-evropski saveznici su iznenada počeli da se protive podeli i secesiji etničkih Hrvata i Srba iz Bosne, ali i Srba iz Hrvatske – napominje “Forbs”.\nBandou tada ističe dvostruke aršine velikih sila:\n– Dok su zločini koje su činili Srbi razglašavani na sva zvona, muslimanski i hrvatski su prećutkivani. Vašington i Brisel su očekivali da srpska manjina ćuti i pristojno pati i trpi represiju ostalih, većinskih grupa, čak i onda kada je suočena sa etničkim čišćenjem. Na primer, Hrvatska je, snažno potpomognuta američkom pomoći, počinile etničko čišćenje i proterivanje više stotina hiljada Srba iz njihovih domova u Krajini. Kada sam nekoliko godina nakon te akcije posetio taj region, sve što sam video su srušene i zapaljene pravoslavne crkve, napuštena imanja i fasade “ukrašene” rupama od metaka i gelera. Uprkos svemu tome, Vašington je odbio ne samo da prizna te zločine, nego se ogradio svake kritike tog bezumnog etničkog čišćenja – napisao je autor.\n“Forbs” piše da je takva politika Vašingtona na snazi i danas, te da nema neke promene, jer “SAD ostaju dokazani neprijatelj u očima srpskog naroda”.\nNajnovija balkanska kriza je Kosovo. Zemlja istorijski više od 1.000 godina povezana sa srpskom istorijom i kulturom, poslednjih decenija je masovno naseljavana etničkim Albancima, što je uticalo na promenu većinskog stanovništva u tom regionu. Krajem devedesetih pojavljuju se oružane albanske grupe, koje Vašington prvobitno oslovljava kao terorističke organizacije. Međutim, ubrzo se situacija menja a Albanci dobijaju svu podršku i ljubav svetskih medija. Meni je lično Ibrahim Rugova, kasnije prvi predsednik Kosova rekao da je Albancima očajnički potrebna “pomoć američke vojske i CNN-a”. Nakon što su “trijumfalne” NATO snage uspele da proteraju srpsku vojsku, Albanci su počeli da čine najstrašnije zločine i etničko čišćenje nad Srbima, proteravši najmanje četvrt miliona Srba, Roma i ostalog nealbanskog stanovništva. Američki i evropski vojnici, uprkos tome što su okupirali teritoriju, uradili su jako malo da to zaustave – napominje autor.\nBandou je dodao da je “Priština postala grad kojim rukovode mafijaši i ratni zločinci”, a čitavo Kosovo “poligon na kojem Saudijska Arabija regrutuje i radikalizuje inače sekularne muslimane”. Istraživanje koje je sproveo “Freedom house” za 2016. godinu ističe da se “zločini nad nealbanskim stanovništvom na Kosovu maltene ne procesuiraju”, da ne postoji sloboda štampe, kao i da su političari i sudovi ogrezli u kriminal i korupciju, kao i trgovinu organima.\n– SAD i Evropa su 2008. konačno zbacili masku lažne diplomatije i priznali Kosovo kao nezavisnu državu. Hteli su da “državu” ubace i u EU, ali se suprotstavila Rusija i blokirala taj zahtev. Iako je administracija Džordža Buša uporno ponavljala da “Srbi imaju prijatelja u Americi”, on nije shvatao da je učinio potpuno suprotno – navodi autor i iznosi zaključak da su neophodne nove granice:\n– Ljudi sa severa Kosova žele da budu deo Srbije. Ako su Albanci na jugu Kosova sebi omogućili nezavisnost, onda Srbima sa severa to ne sme da bude uskraćeno. Da se razumemo, niko ne očekuje novi rat na Balkanu, ali sistematska nepravda prema Srbima sa Kosova stvara nove mogućnosti za konflikt. Novi pregovori su neohodni, ali oni u kojima SAD i EU neće biti na strani Albanaca, već na strani Srba. Mora se pronaći rešenje iz koga će zajedno profitirati i Kosovo i Srbija – zaključuje se u članku.


Malver za Android prvi put na Top 10 listi najaktivnijih malvera\nMobilni telefoni, 31.07.2013, 09:31 AM\nBroj malvera za mobilne telefone nezaustavljivo raste, ali u poređenju sa malverima za računare njihov broj je značajno manji. Međutim, to bi uskoro moglo da se promeni, pokazuju podaci kompanije Fortinet.\nNedavno je ova kompanija objavila da je jedan malver za mobilne telefone dospeo na listu top 10 najaktivinijih malvera na kojoj su se do sada nalazili samo malveri za računare.\nNeslavni dobitnik titule prvog među mobilnim malverima koji se plasirao na šesto mesto na listi najaktivnijih malvera je Android/Plankton.B!tr, sa prevalencom od 4,42%.\nPlankton, koji je poznat i pod nazivima Counterclank i NewyearL, je veoma agresivna forma reklamiranja koja menja home stranicu vašeg browser-a, dodaje bookamark linkove i beleži ono što pretražujete na internetu. Neki proizvođači antivirusa ga svrstavaju u adware, ali u svakom slučaju, reč je o programu koga sigurno ne želite na svom telefonu.\n„Ovo je definitivno nova prekretnica u istoriji mobilnih malvera“, kažu iz Fortinet-a.\nPrema podacima kompanije, u maju je dnevno registrovano 1000 novih malvera za Android, dok je u junu taj broj i veći - svakog dana se otkrije 1200 novih malvera za Android.\nSa povećanom potražnjom za mobilnim telefonima i smanjenom kupovinom računara, ne samo da treba očekivati da će broj mobilnih malvera rasti, već će oni u jednom trenutku preteći malvere za računare.\nSamo u toku ovog meseca otkriveno je 250 000 malvera za Android. Imajući u vidu podatak da je kupcima u prvom kvartalu ove godine isporučeno 79 miliona računara, uključujući i laptop računare, i 418 miliona mobilnih telefona, od kojih su 216 miliona smart telefoni, i dodatnih 49 miliona tablet uređaji, jasno je zbog čega stručnjaci predviđaju da ćemo se u budućnosti mnogo češće sa malverima sretati na svojim mobilnim telefonima nego na računarima.


Guterres pozvao ujedinjenu Evropu da spriječi ‘novi hladni rat’\nAntonio Guterres je 61. dobitnik nagrade Karlo Veliki, ustanovljene 1950. godine (EPA)\nGeneralni sekretar Ujedinjenih naroda Antonio Guterres pozvao je u Aachenu “ujedinjenu Evropu” da spriječi nastanak “novog hladnog rata”.\n“Ako želimo spriječiti novi hladni rat, neophodno je uspostaviti istinski multilateralni poredak, a za to je apsolutno neophodna ujedinjena Evropa”, rekao je Guterres, koji je u Njemačkoj primio prestižnu međunarodnu nagradu Karlo Veliki, koju godišnje dodjeljuje grad Aachen za doprinos evropskom jedinstvu.\nPrema njegovim riječima, došao je trenutak da se u Evropi obnovi povjerenje između naroda i političkih institucija, a pred Starim kontinentom su tri izazova – klimatske promjene, demografski razvoj i digitalizacija.\nZapažena oštećenja na betonskoj kupoli, izgrađenoj prošlog stoljeća kako bi se odlagao otpad nakon nuklearnih testova.\nGeneralni sekretar UN-a je kazao je kako se divi hrabrosti i solidarnosti koju je Novi Zeland pokazao nakon terorističkog napada u martu.\nGeneralni sekretar Ujedinjenih naroda je osudio eskalaciju nasilja oko libijskog glavnog grada Tripolija.


Veeam Backup: Obezbedite virtuelnu mašinu | PC Press\nVeeam Backup: Obezbedite virtuelnu mašinu\n18. decembar 2014. 15. mart 2017. Nenad Veljković\nZaštita podataka u virtuelnim mašinama predstavlja ozbiljan izazov, a ozbiljno rešenje donosi Veeam Backup & Replication.\nKompanija Veeam, osnovana 2006. godine, specijalizovala se za softverska rešenja namenjena radu sa virtuelnim mašinama. U taj opis se savršeno uklapa Veeam Backup & Replication, alat koji olakšava čuvanje i oporavak virtuelnih mašina napravljenih pomoću VMware i Microsoft rešenja za virtuelizaciju. Znajući da virtuelizacija data centara smanjuje troškove i omogućava da se IT infrastruktura bolje iskoristi, veliki broj kompanija se već odlučio na taj korak, ali su ubrzo ustanovili da mnogi alati za backup nisu prilagođeni cloud okruženju. Znajući da obim podataka kojima kompanije barataju eksponencijalno raste, problem backup‑a postaje akutan, a najveći deo alata za čuvanje i oporavak podataka je komplikovan za upotrebu, često i bez svih neophodnih funkcija. Zbog toga trpi vreme oporavka u slučaju nesrećnog slučaja, a samim tim je nedostupnost poslovnih servisa duža nego što je poželjno. Da bi se sprečile takve situacije, a vreme oporavka minimizovalo, vredi iskoristiti specijalizovano rešenje.\nBackup u oblaku ili u lokalu\nRešenje koje predstavlja odgovor na izazove čuvanja virtuelizovanih okruženja naziva se Veeam Backup & Replication. Ovaj alat omogućava kreiranje rezervnih kopija virtuelnih mašina i njihovu replikaciju, odnosno oporavak kada je to potrebno. Zahvaljujući efikasnom radu, program omogućava da se pri nepredviđenim okolnostima vreme nedostupnosti servisa smanji na minimalnu meru, uz izuzetno pouzdanu zaštitu od eventualnog gubitka podataka.\nBackup & Replication omogućava korisnicima da rezervnim kopijama virtuelnih mašima pristupe kad god za tim imaju potrebe, bez obzira na to da li se backup čuva na lokalnim serverima ili je izmešten na sekundarnu, udaljenu lokaciju. Posebno je zgodno što se na rezervnoj lokaciji nalazi kompletna virtuelna mašina, potpuno spremna za pokretanje. Drugim rečima, u slučaju otkazivanja sistema na primarnoj lokaciji, virtuelna mašina se praktično trenutno može pokrenuti sa udaljene lokacije. Time se obezbeđuje minimalno vreme prekida u radu, što za neke kompanije može značiti razliku između redovnog poslovanja i ozbiljne finansijske krize.\nDa bi sigurnost zaštite koju Veeam Backup & Replication pruža bila na još višem nivou, pobrinuće se tehnologija Sure Backup kojom se automatski proverava dostupnost podataka u rezervnim kopijama, tako što vrši testiranje kompletne virtuelne mašine. Tako ste sigurni da će u slučaju pravog problema sve biti spremno.\nOve godine Veeam je predstavio Backup & Replication v8, uz brojne manje i veće novosti. Među bitnijim se ističe bolja integracija sa NetApp storage rešenjima, zahvaljujući čemu se backup i oporavak podataka mogu obaviti za manje od 15 minuta. Unapređena je i integracija sa Microsoft Exchange‑om i SQL Server‑om, ali i uvedena podrška za Active Directory. Između ostalog, omogućeno je da se na jedan klik oporavljaju pojedinačne SQL baze, kao i da se oporavkom podataka upravlja preko Web baziranog portala.\nKad korisnici traže sigurnost\nU softver je ugrađena je AES 256‑bitna enkripcija kojom je moguće zaštititi sav saobrađaj koji se odvija u sklopu Veeam Backup & Replication rešenja. Veoma je korisna i opcija Veeam Cloud Connect, koja omogućava da se rezervne kopije virtuelnih mašina čuvaju u cloud okruženju kojim upravlja Veeam. Među još preko 150 unapređenja, ističe se backup I/O kontrola, koji omogućava da se izbegnu usporenja u radu zbog intezivnih operacija kreiranja i kopiranja rezervnih kopija virtuelnih mašina.\nVreme za koje sistem nije u funkciji može značajno uticati na poslovne rezultate kompanija, a kakve su posledice oseti se tek kad do problema dođe. I to ne samo u vidu smanjenje mogućnosti za obavljanje posla, već i kroz negativan publicitet koji oštećeni klijenti, odnosno korisnici usluga, neće oklevati da iskažu. Zato je bolje biti spreman na sve, što preko 100.000 korisnika Veeam rešenja već jeste, i što Backup & Replication v8 u svakodnevnom radu dokazuje.\n(Objavljeno u časopisu PC#216)\n← Huawei i Vlada Srbije rade na projektu Siguran grad\nIvan Fece, Firchie – o muzici i računarima →


U Lincu otvoren počasni konzulat Republike Srbije – RASEJANJE.info\nSa otvoranja počasnog konzulata Republike Srbije u Lincu\nPoslednjeg dana januara ove 2022. godine, u Lincu, u Austriji počeo je sa radom počasni konzulat Republike Srbije. Svečanom otvaranju prisustvovali su pomoćnica ministra spoljnih poslova Republike Srbije Vera Vukićević, ambasador Srbije u Austriji Nebojša Rodić, generalni konzul Srbije u Salcburgu Svetlana Stanković i počasni konzul u Lincu Aleksandar Čenić.\n„Otvaranjem počasnog konzulata u ovom, trećem po veličini, gradu u Austriji, građani Srbije dobijaju svoj prostor za predstavljanje istorije, kulture i privrednih potencijala naše države“, istaknuto je na stranici Ministarstva spoljnih poslova Republike Srbije. „Otvaranje počasnog konzulata u Lincu rezultat je brige Republike Srbije za svoje građane koji žive i rade u ovoj saveznoj državi, ali i pokazatelj njenog opredeljenja da privredne potencijale i ekonomski uspeh, koji kontinuirano traje poslednjih deset godina, učini dostupnim austrijskim privrednicima, podstičući njihovu spremnost da investiraju u Republiku Srbiju“, rekao je ambasador Rodić na svečanom otvaranju konzulata.\nOn je dodao da je otvaranje konzulata i realizacija trasiranog puta predsednika Aleksandra Vučića i ministra spoljnih poslova Nikole Selakovića, da diplomatsko-konzularna predstavništva budu što bliža našim građanima, naglasivši da je u planu da se prve polovine ove godine u Republici Austriji otvore još dva počasna konzulata.\n← Otvorena kancelarija ambasade Republike Srbije sa sedištem u Valeti na Malti\nSveti Sava obeležen na časovima nastavnice Jelene Angelovski u kantonu Cirih →\nGradonačelnik Beča razgovarao sa lekarima inostranog porekla o vakcinaciji


Minala Žoze Mari - Blic Sport\nLacio brani "tinejdžera": Minala stvarno ima 17 godina\nVelika prašina podigla se oko prelaska Žozea Minale u Lacio, navodno 17-godišnjaka, u čiju odbranu je stao rimski klub.\nDa li je Lacio izveo najveće "švercovanje" igrača u istoriji? Ovo je 17-godišnjak!\nNeretko se, pa i u našem fudbalu, dešava da treneri mimo propisa potraže način za bolje rezultate. I, u mlađim kategorijama, najčešće to urade tako što u ekipu uvedu - nekog starijeg igrača. Te sitne igrarije sa dokumentima samo su uvod u veće mahinacije koje, kako to biva kada se zlo ne sprečava, budu sasvim logičan sled okolnosti. No, Lacio je možda postao svetski rekorder u ovoj disciplini, "švercovanju igrača", kako se to u žargonu srpskog fudbala kaže.


Nemci i Francuzi žele aerodrom "Nikola Tesla" - Nova Borba\nNemci i Francuzi žele aerodrom "Nikola Tesla"\nKoncesionim aktom, firma koja bi pobedila na tenderu upravljala bi beogradskim aerodromom "Nikola Tesla" narednih 25 do 30 godina, mada se taj rok može produžiti i na pola veka\nZA upravljanje beogradskim aerodromom "Nikola Tesla" zainteresovane su najveće svetske kompanije iz te oblasti. Prema saznanjima "Novosti", u taj posao želi da uđe francuski "Vinči", vlasnik osam aerodroma u Portugaliji, nemački "Fraport", u čijem je vlasništvu aerodrom u Ljubljani, francuski "Buig", koji upravlja aerodromom u Zagrebu, dve kompanije iz Ujedinjenih Arapskih Emirata, tri iz Kine...\n- Još uvek nije doneta odluka o budućem načinu upravljanja beogradskom vazdušnom lukom - pozivaju se "Novosti" na izvor iz Vlade Srbije. - Privatizacioni savetnik, po dosadašnjim sagledavanjima, najverovatnije će predložiti raspisivanje tendera za koncesiju beogradskog aerodroma, budući da većina tih objekata u svetu funkcioniše na taj način.\nKoncesionim aktom, firma koja bi pobedila na tenderu upravljala bi beogradskim aerodromom "Nikola Tesla" narednih 25 do 30 godina, mada se taj rok može produžiti i na pola veka. Po rečima našeg sagovornika, drugi model je privatizacija, a treći, koji je najmanje izvesan, jeste javno-privatno partnerstvo.\n- Za bilo koji model upravljanja da se odluči privatizacioni savetnik, reč je o sumi koja se kreće u rasponu od 100 miliona do pola milijardi dolara. Jer, firma koja bude dobila zeleno svetlo da upravlja aerodromom biće u obavezi da izgradi novu ili proširi postojeću pistu, napravi hotel, garaže, kargo centre.


Kolumne & novosti: Vodeći svetski mediji o blokadi: Hiljade demonstranata u Beogradu i širom Srbije\nHiljade ljudi u Beogradu i drugim gradovima u Srbiji blokiralo je glavne puteve i mostove protestujući protiv planiranog rudnika litijuma, uprkos upozorenjima policije i kampanji zastrašivanja koju su vlasti pokrenule protiv demonstranata, piše Vašington post, na osnovu izveštaja Asošijeted presa (AP).\nZvižducima i skandiranjem „Ustani! Ustanak!“ demonstranti su zaustavili saobraćaj na glavnom autoputu koji prolazi kroz srpsku prestonicu. U Nišu je blokirana glavna ulica u centru grada, kao i most na Dunavu u Novom Sadu, piše Vašington post pozivajući se na AP.\nList piše i o tuči do koje je došlo u Novom Sadu, kao i o incidentu u Beogradu kada su bačene baklje na demonstrante.\nUniformisana policija nije bila vidljiva tokom dvočasovnih protesta koje je Vašington post ocenio kao „najmasovnije demonstracije protiv populističke vlasti u Srbiji u poslednjih nekoliko godina“.\nU tekstu se navodi da je to bio drugi takav protest širom zemlje koji su organizovale ekološke grupe „usred sve većeg nezadovoljstva javnosti autokratskom vladavinom predsednika Srbije Aleksandra Vučića“.\nEkološke grupe kritikovale su Vučićevu populističku vladu da se ne bori u dovoljnoj meri sa široko rasprostranjenim zagađenjem. Oni su posebno protiv dva zakona koja je usvojio parlament, a za koje tvrde da postavljaju temelje za iskopavanje litijuma u zapadnoj Srbiji, piše list.\nU znak prkosa, Vučić je ignorisao proteste i otputovao na lokaciju na kojoj kompanija Rio Tinto planira da počne iskopavanja. Iz njegove kancelarije su rekli da želi da razgovara sa meštanima o projektu, prenosi američki list.\n„Naš cilj je da vodimo civilizovan razgovor, a ne pod pritiskom sa ulice“, rekao je Vučić prorežimskoj televiziji Pink.\nVučić i drugi srpski zvaničnici osudili su proteste, navodeći da ih finansira Zapad da bi destabilizovali zemlju i doveli opoziciju na vlast.\nMinistar odbrane Nebojša Stefanović saopštio je da blokada mostova, autoputeva, saobraćajnica i paralisanje života u Beogradu i drugim gradovima u Srbiji nije način za bilo kakvo izražavanje mišljenja, već je grubo kršenje prava najvećeg dela građana.\nMnogi demonstranti su se žalili da su policajci dolazili u njihove domove i upozoravali ih da bi mogli da se suoče sa pravnim posledicama i kaznama ako budu učestvovali na ekološkim skupovima. Aktivistkinja Danijela Vujošević iz Niša je rekla da je policija ujutru došla u njenu kuću da je upozori da su protesti „krivično delo“.\nVašington post navodi i da je policija objavila broj telefona na koji građani mogu da prijave nasilje izazvano blokadom saobraćajnica.\nO protestu pisali i Rojters, AFP…\nAgencija Rojters je navela da su hiljade ljudi blokirale puteve širom Srbije tokom antivladinog protesta, koji predstavlja „glavobolju za vladajuću Srpsku naprednu stranku predsednika Aleksandra Vučića uoči parlamentarnih i predsedničkih izbora sledeće godine“.\nHiljade su se okupile na glavnom mostu u Beogradu, uzvikujući „Rio Tinto, marš sa Drine“ i noseći transparente s natpisima „Zaustavite investitore, sačuvajte prirodu“, „Ne damo prirodu u Srbiji“ i „Za zemlju, vodu i vazduh“, navodi Rojters.\nBlokada puteva je bilo širom Srbije, uključujući drugi po veličini grad Novi Sad, zatim Šabac na zapadu Srbije, Užice i Niš na jugu i Zaječar na istoku, dodaje agencija.\nDemonstranti su gnevni, navodi Rojters, „zbog zakona o referendumu usvojenog u novembru, koji će ljudima otežati proteste zbog zagadjujućih projekata, kao i zbog novog zakona o eksproprijaciji, koji državi olakšava prisvajanje privatnog zemljišta“.\nRojters navodi i da je Vučić danas na Instagramu objavio fotografiju iz sela Gornje Nedeljice, „gde je kompanija Rio Tinto već počela da kupuje zemljište za svoj budući projekat“.\nFrancuska agencija Frans pres piše da su hiljade demonstranata blokirale glavne puteve u Srbiji, „dok raste gnev zbog plana, podržanog od vlade, da se rudarskom gigantu Rio Tinto dozvoli da iskopava litijum“.\nU Beogradu su demonstranti zauzeli autoput i most koji povezuje centar grada sa periferijom, uzvikujući antivladine slogane, dok su neki istakli natpise protiv projekta rudnika litijuma, navodi Frans pres. Manji protesti održani su u drugim gradovima, a u Beogradu i Novom Sadu, kako se navodi, bilo je manjih čarki izmedju protivnika i pristalica projekta kompanije Rio Tinto.\nDemonstracije su organizovane i prošle nedelje, kada su maskirani muškarci napali demonstrante u Šapcu, što je izazvalo gnev na društvenim mrežama i optužbe da vlast koristi huligane za suzbijanje ekološkog pokreta, piše AFP.\nAgencija navodi da je predsednik Vučić „naširoko kritikovan zbog projekta“ i dodaje da se njegova administracija suočava sa optužbama da otvara put nezakonitom oduzimanju zemljišta i da zanemaruje strahovanja aktivista za životnu sredinu.\nProtesti se održavaju nekoliko meseci uoči opštih izbora sledeće godine, a protivnici demonstranata optužuju organizatore da koriste situaciju kako bi oslabili Vučića i njegovu administraciju, piše Frans pres.\nIzvor: N1 Beograd, Washington Post, AFP, Beta, AP


Svi zagađivači uskoro će se naći u jedinstvenoj digitalnoj bazi - SRDA\nUmesto u papirnoj formi, što je do sada bila praksa, zagađivači u svim gradovima i opštinama u Srbiji ubuduće će lokalnim samoupravama podatke o svom negativnom uticaju na životnu sredinu dostavljati u digitalnom formatu. Na taj način će biti unapređen kvalitet i povećana količina prikupljenih podataka o zagađivanju vazduha, voda, zemljišta i generisanju otpada na lokalnom nivou.\nTo je omogućeno zahvaljujući digitalizaciji lokalnih registara izvora zagađivanja, čiji su rezultati predstavljeni danas na konferenciji “Digitalizacija zelenih podatak”. Konferenciju je organizovala Agencija za zaštitu životne sredine (SEPA), u partnerstvu sa Programom Ujedinjenih nacija za razvoj (UNDP) u Srbiji i Kancelarijom za informacione tehnologije i elektronsku upravu, uz podršku Vlade Ujedinjenog Kraljevstva, saopštio je UNDP.\n– Britanska vlada je 2017. postavila sebi za cilj da postane vodeća digitalna ekonomija u svetu, koja je na usluzi svojim građanima. Ovaj projekat je deo naše snažne podrške digitalizaciji, ali i unapređenju životne sredine u Srbiji. Za nas, bez podataka nema održivog razvoja. Podaci stvaraju nove mogućnosti za privredni rast, ali i razvoj društva, od koga će svi građani imati koristi – rekao je Tomas Rajt, šef programskog Fonda za dobru upravu Britanske ambasade.\n– Postojanje lokalnih registara izvora zagađivanja, odnosno popisivanje zagađivača na jednom mestu, omogućiće donošenje adekvatnih planova a zatim i mera za poboljšanje kvaliteta životne sredine na celoj teritoriji Republike Srbije. Ovaj projekat će takođe obezbediti da i najširoj javnosti budu dostupni podaci o svim izvorima zagađivanja u Srbiji, u digitalnom, mašinski čitljivom formatu. Agencija za zaštitu životne sredine je prva državna institucija koja je prepoznala značaj otvorenih podataka i svoje podatke o kvalitetu vazduha i alergenom polenu učinila dostupnim još 2018. godine. Širenje informacija o stanju životne sredine je od izuzetne važnosti i to upravo i jeste jedna od osnovnih uloga Agencije, koja se ogleda kroz redovno izveštavanje o svim relevantnim podacima u obliku satnih, dnevnih, nedeljnih, mesečnih i godišnjih izveštaja koje je moguće pročitati, u svakom trenutku, na internet prezentaciji Agencije – kazala je Tamara Perunović Ćulić, pomoćnica direktora Agencije za zaštitu životne sredine.\n– Zahvaljujući podršci Britanske ambasade, UNDP pomaže institucijama u Srbiji da podatke koje prikupljaju učine dostupnim široj javnosti. Otvaranje podataka o lokalnim izvorima zagađivanja veoma je značajno za naučnu i tehnološku zajednicu, civilni sektor, kao i građane i građanke. Pored bolje informisanosti, to će omogućiti i kreiranje inovativnih usluga i aplikacija koje mogu da unaprede stanje životne sredine u Srbiji – istakla je Irena Cerović, rukovoditeljka tima za dobru upravu, Program Ujedinjenih nacija za razvoj (UNDP).\nDigitalizacija lokalnih registara izvora zagađivanja jedna je od aktivnosti u okviru projekta “Otvoreni podaci za održivi razvoj”, koji sprovode Kancelarija za IT i e-Upravu i Program Ujedinjenih nacija za razvoj, uz podršku Vlade Ujedinjenog Kraljevstva.\nAgencija za zaštitu životne sredine Irena Cerović Nacionalni registar izvora zagađivanja Tamara Perunović Ćulić UNDP Važno zagađenje vazduha zagađenje voda zagađenje zemljišta


U Bihaću otvoren prodajni centar Bingo\nNaslovnica Krajina Bihać U Bihaću otvoren prodajni centar Bingo\nBihać – Načelnik Općine Bihać Emdžad Galijašević i PR menadžer kompanije Bingo Tatjana Paunovska danas su u Bihaću, u prisustvu velikog broja građana, svečano otvorili 120. prodajni objekt ovog trgovačkog lanca, a četvrti na području Unsko-sanskog kantona (USK)\nCentar je površine 15.000 metara kvadratnih, a trebao bi zaposliti više od stotinu osoba. Radi se o investiciji od 20 miliona KM, a za svaku pohvalu je to da se na policama nalazi 70 posto domaćih proizvoda, prenosi Fena.\n“Ovo je za naš grad velika investicija i poruka i ostalim investitorima da ulažu u naš grad, jer je od dobivanja potrebnih dozvola do otvaranja prošlo svega deset mjeseci. Otvoriti grad za investitore jedini je mogući put u ovim teškim vremenima”, kazao je načelnik Galijašević.\nGrađanima se nudi širok spektar proizvoda po povoljnim cijenama, a ukoliko rad centra ispuni očekivanja kompanije Bingo, planira se upošljavanje još pedeset radnika, istaknula je Paunovska.


Republikanci osvojili Predstavnički dom\nRepublikanski kandidat za Senatora Rend Pol i njegova supruga Keli proslavljaju Polovu pobedu u Kentakiju.\nRepublikanci su ostvarili veliki uspeh na američkim kongresnim izborima, osvojivši više od 50 dodatnih mesta u Predstavničkom domu američkog Kongresa, što im je obezbedilo većinu u tom telu. Takodje su dobili nekoliko novih mandata u Senatu, ali nisu obezbedili deset dodatnih mesta neophodnih za kontrolu.\nRepublikanac Rend Pol, sin bivšeg predsedničkog kandidata Rona Pola porazio je demokratu Džeka Konveja u trci za Senat u Kentakiju, i rekao svojim pristalicama da ovi izbori šalju poruku: “ Ta poruka je jasna i glasna. Došli smo da ponovo preuzmemo našu vladu”\nVodeći kampanju zasnovanu na platformi nižih poreza i manje glomaznog državnog aparata, republikanci su osvojili mesta u Predstavničkom domu u državama širom SAD. Obećali su da će raditi na smanjenju državne potrošnje i obaranju Obaminog plana zdravstvene zaštite.\nRebublikanci su takodje pobedili u senatskim trkama, uključujući onu u Ilinoisu, gde je republikanac Mark Kirk osvojio nekadašnje mesto predsednika Baraka Obame u Senatu.\nNo, demokrate su uspele da izdejstvuju pobedu u nekoliko tesnih trka. Senatorka Barbara Bokser, koja je služila tri mandata, pobedila je republikanku Karli Fjorinu, bivšu izvršnu direktorku Hjulit Pakarda. Demokrata Džeri Braun će se vratiti kao guverner Kalifornije posle skoro 30 godina, pošto je porazio bivšu direktorku E-bay-a, Meg Vitman. Medjutim, republikanci su osvojili najmanje deset demokratskih guvernerskih pozicija, uključujući Pensilvaniju, Ohajo i Nju Meksiko.\nNovoizabrani senator sa Floride, republikanac Marko Rubio\nU Nevadi, lider senatske većine Heri Rid uspeo je da pobedi republikanku Šeron Engl, koju je podržavao konzervativni pokret Čajanka. Rid, koji se u mladosti amaterski bavio boksom, kaže da je u svom životu izdržao teške borbe.\n“Borio sam ih na ulici, u bokserskom ringu i u američkom Senatu. Ali, moram da priznam, ovo je bila jedna od najtežih. To ipak nije ništa u poredjenju sa borbom koju vode porodice širom Nevade u ovom trenutku.”\nNevada ima najveću stopu nezaposlenosti u SAD, koja iznosi više od 14 procenata.\nU Delaveru, kandidat pokreta Čajanka, Kristin O Donel nije uspela da osvoji bivše senatsko mesto potpredsednika Džoa Bajdena, koje je pripalo demokrati Krisu Kunsu.\nOčekuje se da će republikanski kongresmen Džon Bejner postati novi lider većine u Predstavničkom domu, zamenjujući Nensi Pelosi. Bejner kaže da ima obećanje za američke gradjane.\n“Iako će naša nova većina služiti kao vaš glas, moramo da imamo na umu da je predsednik taj koji odredjuje ciljeve naše vlade. Američki narod poslao mu je noćas jasnu poruku, a ta poruka je - “promeni kurs”, rekao je Bejner.\nPredsednik Obama telefonom je rano jutros nazvao Bejnera da mu čestita na pobedi republikanaca, i obećao da će pokušati da pronadju zajednička polazišta.\nStranka aktuelnog predsednika često trpi gubitke na kongresnim izborima, a s obzirom na lošu ekonomsku situaciju, mnoge demokrate su očekivale gubitke.\nMarko Rubio, koji je pobedio u Floridi u trci za senatsko mesto, upozorio je svoje republikance da ne budu preterano samouvereni.\n"Grdno se varamo ako, večeras, verujemo da su ovi rezultati znak da su Amerikanci prigrlili Republikansku stranku. Oni su jednostavno druga šansa, druga šansa da republikanci budu ono što su, ne tako davno, obećali da će biti”, rekao je Rubio.\nOn je ocenio da je zemlja krenula u pogrešnom smeru, i da su za to odgovorne obe stranke.


TotalCar.rs » Privredna vozila: Iveko predstavio “Dejli” vozila\nFoto, Iveco, novo\n„Iveko“, svetski lider u dizajniranju, proizvodnji i prodaji široke palete lakih, srednjih i teških komercijalnih vozila kao i vozila za specifičnu namenu, održao je nedavno na Nacionalnoj vozačkoj akademiji „Navak“, u Subotištu, prezentaciju svog novog „Dejli“ vozila. Naravno, specijalizovanim novinarima je obezbeđena i prilika da testiraju novo vozilo.\n– Pravo je zadovoljstvo predstaviti ovakvo vozilo koje po svojim karakteristikama predstavlja najbolji „dejli“ do sada – istakao je generalni direktor Balkanskog sektora Miloš Lalović koji je i poželeo dobrodošlicu mnogobrojnim novinarima, TV ekipama i ostalim gostima.\nVeoma zapaženu prezentaciju novih modela je održao Ivan Blažek, produkt menadžer za Balkansku regiju i Bugarsku, a na brojna pitanja novinara odgovarali su i Karlo Pođi, produkt menadžer iz „Prodaje i marketinga Centralne Evrope“, Federiko Tarikone, zadužen za pitanja prodaje, marketinga i finansiranja Evrope i Azije…\n– Treća generacija „Iveco Daily“ vozila impresionira konkretnim i profesionalnim rešenjima i zadovoljava potrebe najzahtevnijih kupaca. To su „dva vozila“ u jednom i ona čine najbolji „Daily“ ikada – rekao je Karlo Pođi, produkt menadžer Iveka za centralnu Evropu.\nPredstavljeni su restilizovan „dejli“ u verziji šasije sa kabinom koji je očuvao svoju klasičnu strukturu šasije (profil merdevina) koja osigurava čvrstinu, svestranost, fleksibilnost i trajnost tokom vremena i potpuno novi „dejli furgon“, koji pruža maksimalnu pouzdanost, efikasnost i raznovrsnost.\nNovi model nudi i značajno smanjenje potrošnje goriva u poređenu sa prethodnim modelom, kao i značajno umanjenje troškova održavanja vozila, a zajedno sa najboljim performansama nudi širok spektar motora, transmisija i osovina.


Užička policija podnela je krivičnu prijavu protiv muškarca (37) iz Prijepolja zbog sumnje da je oštetio budžet Srbije za više od 17 miliona dinara, jer na robu koju je uvezao iz Kine nije platio porez, saopštila je danas lokalna policija.\nTri osobe poginule u saobraćajnoj nesreći kod Užica\nTri osobe, među kojima i jedno dete, poginule su večeras, dok je jedna teško povređena u sabraćajnoj nesreći na putu Užice-Mokra Gora, u selu Šljivovica.\nUžice: Pet osoba povređeno u sudaru dva vozila\nPet ljudi danas je povređeno u sudaru dva automobila u blizini Užica, rečeno je Beti u lokalnoj policiji.\nUžice: Uhapšene dve osobe zbog droge\nPripadnici Ministarstva unutrašnjih poslova u Užicu zaplenili su 966 tableta za koje se sumnja da je opojna droga ekstazi i uhapsili dve osobe.\nMihajlović: Za godinu dana kvalitetna voda u Užicu\nMinistarka građevinarstva, saobraćaja i infrastrukture Srbije Zorana Mihajlović prisustvovala je danas početku rekonstrukcije i dogradnje Fabrike vode u Užicu, zahvaljujući čemu će građani Užica dobiti kvalitetnu vodu za piće.\nNesreća kod Višegrada: Beograđani sleteli u Rzav\nNa putu Užice – Višegrad automobil sa beogradskim tablicama sleteo u reku. Četvoro teško povređeno.\nTurističke agencije su sada, nakon uvođenja vanrednog stanja u Turskoj dužne da putnicima koji otkažu aranžmane vrate najveći deo sredstava, a na putnicima je da odluče da li će putovati u tu zemlju ili ne, izjavio je danas ministar...\nLjajić: Hrvatska ne može ništa ako su nam ostale zemlje saveznici\nPotpredsednik vlade Rasim Ljajić smatra da Hrvatska neće moći da blokira Srbiju na evropskom putu ukoliko sarađujemo sa Briselom i kao saveznike imamo preostale zemlje EU.


Brnabić: Veliki iskorak u odnosima Srbije i Bugarske - Studio B\nBrnabić: Veliki iskorak u odnosima Srbije i Bugarske\nBrnabić: Veliki iskorak u odnosima Srbije i Bugarske tanjug\nPolitikaPolitika Pocetna 07. 12. 2017. 10:45:57\nPredsednica vlade Srbije Ana Brnabić sastala se sa predsednikom vlade Bugarske Bojkom Borisovim sa kojim je razgovarala o energetskoj situaciji u Evropi i regionu, kao i o evropskim integracijama.\nFOTO TANJUG/ Kancelarija za saradnju s medijima Vlade Srbije/ bk\n„Napravljen je veliki iskorak u odnosima naše dve zemlje u vreme mandata mog prethodnika Aleksandra Vučića. Dobro je što se odnosi u regionu zasnivaju na ličnom prijateljstvu i mislim da je to dobar način saradnje između naših država“, rekla je Brnabić nakon sastanka.\n„Naša gasna povezanost važna je za Srbiju i Bugrasku, kao i za ceo region, u smislu energetskog povezivanja, energetske sigurnosti, diversifikazije snabdevanja gasom i to su neki planovi koji su najvažniji u narednom periodu za energetiku Srbije“, navela je Brnabić.\n„Postoji veliko prijateljstvo između Bugarske i Srbije. Pričali smo i neizostavno oko bugarskog predsedavanja EU i podršci koju oni daju Srbiji i celom zapadnom Balkanu u pristupanju EU i generalno proširenju EU. Ja se nadam da će 2018. godina biti mnogo uspešnija u smislu evropskih integracija za ceo zapadni Balkan“, rekla je Brnabić.\nKako kaže, dobro je što je međunarodna konferencija „Jače regionalne integracije na Balkanu“ na kojoj učestvuje „jedan od mnogih regionalnih skupova“.\n„Dobro je što sam ovde imala priliku da se vidim sa još nekim regionalnim liderima i da razgovaram oko našeg međusobnog povezivanja, poverenja i saradnje. Borisov dolazi sutra u Beograd i to je još jedan dokaz bliskih veza Srbije i Bugarske i pokazatelj koliko drugačiju sliku danas region daje celoj Evropi“, zaključila je Brnabić.\nBrnabić:Bez stabilnosti u regionu nema napretka ka EU\nPremijerka Ana Brnabić poručila je u Sofiji, u razgovoru sa bugarskim kolegom, da je punopravno članstvo Srbije u EU spoljnopolitički prioritet naše zemlje, ističući da je otvoreni dijalog najbolji okvir za rešavanje svih spornih pitanja i da bez stabilnosti u regionu nijedna država neće moći da napreduje ka EU.\nPremijerka Srbije, koja u Sofiji učestvuje na međunarodnoj konferenciji „Jače regionalne integracije na Balkanu“, naglasila je da je Srbija zadovoljna intenzivnim i sadržajnim političkim dijalogom koji sa Bugarskom postoji na visokom nivou i da je važno da takav trend bude nastavljen.\nOna je istakla da je Srbija zainteresovana za dalje unapređenje robne razmene, saradnje u oblasti turizma i kroz IPA programe, kao i na realizaciji zajedničkih projekata u oblasti infrastrukture i energetike, saopštila je vladina kancelarija za saradnju s medijima.


Regionalna konferencija „Povećanje prodaje osiguranja u postojećim ekonomskim uslovima“ 27.09.2019. u Beogradu - Osiguranik.com\nPovećanje prodaje osiguranja u postojećim ekonomskim uslovima” tema je regionalne konferencije koja će 27. septembra 2019. godine biti organizovana u Beogradskom hotelu Crowne Plaza – po prvi put u Srbiji.\nLela Saković 063 599 409 lelasak@gmail.com\nVesna Lapčić 064 344 1839 vesna.lapcic@gmail.com\nPortal www.sveoosiguranju.rs postoji više od 8 godina, informiše najširu publiku o najnovijim dešavanjima u oblasti osiguranja u zemlji i regionu, ukazuje na prednosti i nedostatke u odnosu između osiguranika i osiguravača, daje odgovore na nedoumice u vezi sa osiguranjem.\nOrganizuje forume, tribine i konferencije na temu osiguranja i dobrovoljnih penzijskih fondova: „Usaglašavanje standarda u osiguranju sa standardima EU“, „Sličnosti i razlike između životnog osiguranja i privatnih penzija“, „Osiguranje od elementarnih nepogoda,“U šta se isplati ulagati“, „Dobrovoljno zdravstveno osiguranje“…\nJedan komentar na “Regionalna konferencija „Povećanje prodaje osiguranja u postojećim ekonomskim uslovima“ 27.09.2019. u Beogradu”\n09.11.2019 u 16:00\nBravo za konferenciju koja je posvecena delom i milenijalcima jer je mladjim generacijama potrebna edukacija starijih ali sa novim pristupom, idejama i napredovanjem.


KINA Mjere štednje prekršilo 100.000 zvaničnika\nOd kraja 2012. godine\nAntikorupcijsko tijelo Komunističke partije Kine saopštilo je danas da je od kraja 2012. godine ukoreno više od 100.000 zvaničnika jer su kršili politiku štednje.\nU izvještaju Centralne komisije za disciplinsku inspekciju navodi se da je 5.430 zvaničnika ukoreno u decembru 2014. godine, čime je ukupan broj sankcionisanih službenika u posljednje dvije godine dostigao 102.168.\nPartija je uvela nova pravila u decembru 2012. godine i zatražila od zvaničnika da smanje broj i obim sastanaka, umanje državne troškove i striktno poštuju pravila o ograničenju smještaja i voznog parka zvaničnika, prenio je AP.\nKomunistička partija pokrenula je antikorupcijsku kampanju, koja je obuhvatila desetine hiljada zvaničnika, uključujući najviše članove vladajuće stranke. Ova kampanja nanijela je štetu trgovini luksuznim predmetima, restoranima i kockarnicama u specijalnom regionu Makau.\nTokom vikenda, partija je objavila plan o pokretanju kampanje za poboljšanje ponašanja zvaničnika na okružnom nivou i iznad njih, sa posebnom pažnjom usmjerenom na zloupotrebu položaja i nelojalnost partiji.


Srbi traže učešće u dijalogu\nUčesnici tribine u Gračanici\nPredstojeći dijalog Beograda i Prištine rešiće mnoge probleme Srba na Kosovu, saglasili su se u Gračanici predstavnici Srba, kako iz kosovskih institucija tako i iz institucija koje rade po sistemu Republike Srbije na Kosovu. I jedni i drugi smatraju da treba da budu uključeni u pregovore.\nIzvršni direktor Samostalne liberalne stranke Dalibor Jevtić kaže da za ovu stranku nema dileme da li će ili ne učestvovati u predstojećem dijalogu i da će u tim razgovorima zastupati interese kosovskih Srba na najbolji mogući način.\n“Verujemo da ovi razgovori ne treba da proteknu bez učešća onih koje je narod izabrao da ih predstavlja pre svega u kosovskim institucijama i verujem da će naše učešće, ukoliko budemo deo tih pregovora, dati samo pozitivne rezultate i pomoći da pregovori što bolje proteknu“, kazao je Jevtić.\nS druge strane načelnik Kosovskog okruga, institucije koja na Kosovu funkcioniše po sistemu Republike Srbije, Goran Arsić, takodje smatra da Srbi sa Kosova treba da učestvuju u budućim pregovorima, ali na strani beogradskog pregovaračkog tima.\n“Postoje odeđene grupe koje rade na samom terenu i pojedini Srbi sa Kosova uzeće učešće u dijalogu ispred pregovaračkog tima Beograda. Ima mnogo problema, a za ovih 11 godina nažalost oni nisu rešeni. Beograd dijalogom sa vlastima iz Prištine može da dođe do kompromisnog rešenja, vezano za telekomunikacije, struju, registarske tablice i ostala otvorena pitanja“, kaže Arsić\nI poslanik Jedinstvene srpske liste u Skupštini Kosova, Sreten Ivanović, kaže da predstavnici Srba sa Kosova u pregovorima treba da učestvuju kao članovi beogradske delegacije.\n“Za nas nema dileme, dakle isključivi stav Jedinstvene srpske liste je da Srbi sa Kosova treba da učestvuju na strani Beograda”, rekao je Ivanović\nNa današnjoj debati učestvovao je i zamenik šefa EULEKS-a, Endi Sparks, koji je veruje da će pregovori Beograda i Prištine doneti dobrobit svim gradjanima Kosova. Debatu o predstojećim pregovorima Beograda i Prištine organizovala je agencija Jug press, uz podršku ambasada Velike Britanije u Beogradu i Prištini.


SP OSTAO BEZ PREDSTAVNIKA Banjalučki odbornici pristupili SPS-u\nMilošević i Milaković još ranije su preimenovali poslaničku grupu, a nakon formiranja novog političkog subjekta odlučili su da nastave djelovanje u SPS.– Među prvima smo izrazili neslaganje sa politikom koju predstavlja Petar Đokić. Partija sa takvim rukovodstvom nema nikakvu budućnost i ne želimo da budemo dio tog, kao što to ne želi i velika većina naših članova i aktivista. Naravno, proteklih mjeseci smo razgovarali sa članstvom i zaključili da je osnivanje novog političkog subjekta najbolji način za nastavak političkog djelovanja. Tako da nastavljamo dalje kao Socijalisti, a ne kao Đokićevi Socijalisti – kaže potpredsjednik Skupštine grada Milan Milaković.\nspssocijalistička partija srpskesps banjaluka\nOdbornik fočanskog PDP Ilija Golijanin prešao u SPS


ZAGREB, Erste grupa je u prošloj godini ostvarila gubitak od 769 kuna, dok je 2014. imala neto dobit od 412 miliona kuna, a na prošlogodišnji finansijski rezultat najviše su uticali troškovi konverzije kredita u švajcarskim francima (CHF), izvijestili su u četvrtak\nPozitivan finansijski rezultat banaka u Crnoj Gori\nPODGORICA, Banke u Crnoj Gori su u prvih šest mjeseci imale pozitivan finansijski rezultat na nivou sistema od ukupno 7,53 miliona evra.\nU “Eko-mozaiku” očekuju pozitivan finansijski rezultat\n04.12.2012. / 14:15\nŠEKOVIĆI, U šekovićkom “Eko-mozaiku” očekuju pozitivan finansijski rezultat u ovoj godini, iako su loši vremenski uslovi – duga i hladna zima, a potom i neuobičajeno dug sušni period – gotovo desetkovali prinose povrća i ljekobilja, kao i količinu proizvedenog meda.\nNegativan finansijski rezultat lizing društava u RS od 671.000 KM\n29.06.2012. / 9:28\nBANJALUKA, Društva koja se bave davanjem lizinga u Republici Srpskoj /RS/ su na kraju prvog tromjesječja ove godine ostvarila negativan finansijski rezultat od 671.000 KM, navedeno je u izvještaju Agencije za bankarstvo RS.\nPozitivan finansijski rezultat mikrokreditnog sektora RS od 128.000 KM\n09.12.2011. / 9:55\nBANJALUKA, Mikrokreditni sektor Republike Srpske /RS/ za devet mjeseci ove godine iskazao je pozitivan finansijski rezultat u ukupnom iznosu od 128.000 KM, navodi se u izvještaju Agencije za bankarstvo RS.


TotalCar.rs » Stigao je novi Audi A8!\nStigao je novi Audi A8!\nNovi Audi A8 ima mnogo toga lepog i novog, ali sve to dolazi sa velikom cenom.\nIz Audija kažu da novi A8 predstavlja budućnost luksuznih automobila. Nakon velikog broja slika i kratkih video najava, budućnost je sada pred nama. Novi Audi A8 je veći, i prodavaće se u 12 boja.\nNajveća razlika na spoljašnosti automobila je nova Singleframe maska i nove modifikacije na prednjem i zadnjem delu automobila. Među tim modifikacijama nalaze se i laseri koji se nalaze u sklopu HD Matrix LED farova, koji se aktiviraju pri brzini od 70 kilometara na sat, i pojačavaju svetlosni snop.\nIako su laseri nešto sasvim novo, iz Audija kažu da je enterijer automobila mesto gde budućnost počinje. Novi A8 ima virtuelni kokpit sa digitalnom instrumentalnom tablom koja prikazuje sve bitne informacije o vozilu u HD rezoluciji, kao i infotejment ekran veličine 10,5 inča. Audijev novi sistem Multi Media Interfejs se oslanja na glasovne komande i komande na dodir, pomoću kojih se pristupa velikom broju funkcija, dok se glavnim funkcijama može i dalje pristupiti pomoću kontrola na volanu.\nPostoji 41 opcija i komandi različitih sistema koji pomažu vozaču, a MMI se može podesiti tako da ima šest različitih korisničkih profila sa preko 400 funkcija. Neke od njih su pametna navigacija koja ima mogućnost učenja, podešavanja za ekran iznad glave na koji se mogu spojiti pametni telefoni, podešavanja kamere i senzora kao i audio sistem.\nVerzija Audi A8 L poseduje i sedišta koja imaju masažere i kontrolu temperarure, odnosno grejače. Isto to postoji i za stopala, što je zaista luksuzno.\nJedna od novih tehnologija o kojoj se mnogo pričalo jeste novi autopilot sistem. Audi je prvi proizvođač automobila koji koristi lasersko skeniranje zajedno sa radarom i drugim senzorima kako bi dobio uvid u okolinu. Kao takav, omogućava vozaču da u potpunosti skloni ruke sa volana u mestu gde nije gust saobraćaj, sve dok brzina ne prelazi 70 km/h. Što se parkiranja tiče, novi A8 se može u potpunosti sam isparkirati ili parkirati, a vozač ni ne mora da bude u automobilu. To se može aktivirati pomoću aplikacije za pametni telefon, pa vozač može i nadgledati svoj automobil sa druge lokacije.\nŠto se mehaničkog dela tiče, A8 je sada hibrid. Prodavaće se sa dve verzije motora, trolitarski TFSI benzinski V6 motor sa turbopunjačima i 340 konjskih snaga i trolitarski TDI dizel motor koji ima 286 konjskih snaga. Svaki od njih će raditi zajedno sa blagim hibridnim sistemom koji će omogućiti automobilu da ide oko 40 sekundi bez upaljenog motora pri brzini od 70 do 160 km/h. U Audiju kažu da su V8 motori zapremine četiri litra u planu za budućnost kao i W12 model i e-tron plug-in hybrid. A8 raspodeljuje snagu na sva četiri točka preko novorazvijenog osmobrzinskog tiptronic automatskog menjača.\nNovi Audi A8 će početi da se prodaje ove jeseni u Nemačkoj, ali kao što smo rekli budućnost nije jeftina. V6 modeli imaju početnu cenu od 90,600 evra, a duža verzija, Audi A8 L košta 94,100 evra.\nZa koju godinu na putevima više dizelaša nego benzinaca\nFordovi saveti za borbu sa ledom na putu


Priština: Srbi koji nemaju kosovske lične karte da ih izvade što pre | KoSSev\nPriština: Srbi koji nemaju kosovske lične karte da ih izvade što pre\nSreda 20. april 2016, 12:00\nFoto: Vlada Kosova/Edita Tahiri\nDirektor Kancelarije za Kosovo i Metohiju, Marko Đurić, "izvinio se za ilegalni ulazak na Kosovo". Srbi koji nemaju lične karte "države Kosovo" treba što pre da ih uzmu. Ovako je kosovska vlada ukratko opisala rezultate dvadesetočasovnih razgovora delegacije Beograda i Prištine u Briselu, potvrdvši istovremeno da su dve delegacije postigle sporazum o uzajamnom priznavanju sertifikata za prevoz gasa i nafte (ADR). Zaključeno je i da se novi sastanak po pitanju srpskih ličnih karata održi u najkraćem mogućem roku, dodaju iz kosovske vlade. Prethodno su beogradski mediji potvrdili takođe da je postignut sporazum o ADR seritifkatima, te da je pitanje ličnih karata "rešeno", pozivajući se na izjavu direktora Kancelarije za KiM Marka Đurića, ne precizirajući, međutim, o kakvom se rešenju i radi. Đurić je istakao da su u Briselu postignuti "važni dogovori za naš narod na KiM-u".\nŠta je nakon ovih razgovora saopštila Beogradska delegacija pročitajte u vesti - Đurić: Postigli smo važne dogovore za naš narod na KiM\nIz ove vlade navode da je postizanjem sporazuma o međusobnom priznavanju ADR sertifikata "Srbija priznala Kosovo u oblasti transporta opasnih materija", podsećajući da je sporazum postignut nakon 8 meseci pregovora, a u skladu sa sporazumom iz 2011. o "slobodnoj trgovini i principima CEFTA-e" i Konvencijom UN-a o ADR sertifikatima i međunarodnim standardima.\n"Navedeni sporazum stupiće na snagu 25. aprila 2016. godine i njegovu implementaciju garantuje EU kao posrednik u Briselu. Delegacija Vlade Kosova potvrdila je da će na dan stupanja sporazuma na snagu biti ukinute mere reciprociteta izrečene od strane Vlade Republike Kosovo," dodaje se u saopštenju.\nIz kosovske vlade dodaju da je tokom jučerašnjih razgovora kosovska ministarka za dijalog, Edita Tahiri, izrazila i "zabrinutost u vezi sa provokativnom izbornom kampanjom srpskih zvaničnika tokom boravka na Kosovu", pozvavši EU da "jasno definiše standarde u duhu normalizacije, a u cilju sprečavanja destruktivnih pojava i zloupotreba sporazum o normalizaciji".\nNa zahtev ambasade SAD i EU odložena odluka o zabrani srpskih ličnih karata\n"U tom kontekstu, EU je zahtevala da strane budu predane duhu normalizacije i nakon izvinjenja od strane gospodina Marka Đurića, zbog ilegalnog ulaska na Kosovo, strane su se obavezale da poštuju sporazum o međusobnim posetama zvaničnika i striktno poštuju duh normalizacije odnosa između dve zemlje," saopšteno je, takođe.\nNa sastanku je razgovarano i o "pitanju ulaza/izlaza na Kosovo sa ilegalnim ličnim kartama izdatim od strane paralelnih struktura", za šta je Tahiri naglasila da su mere zabrane preduzete u decembru prošle godine, a sada i od 18. aprila "kako bi srpski građani Kosova dobili lične karte Republike Kosovo".\n"Ovom prilikom je rekla da je veliki deo kosovskih Srba dobilo identifikacione karte Kosova i da još ima onih koji ih nisu dobili, tako da je potrebno da ih uzmu što pre. EU je zatražila dodatno tranziciono vreme kako bi se rešio ovaj problem što pre, kao što je to urađeno za ADR sertifikate. Odlučeno je da se naredni sastanak održi u najkraćem mogućem roku," dodaje se u saopštenju.\nRazgovori Beograda i Prištine usledili su nakon najave Prištine da će od 18. aprila, stupiti na snagu odluka da se svim licima, koja poseduju srpske lične karte gradova sa Kosova i Metohije - zabrani ulazak na KiM, kao i izlazak sa KiM-a, koja se 18. aprila, ipak, nije sprovodila, ali i zabrane ulaska na Kosovo Marku Đuriću, te "recipročnih mera" protiv Srbije po pitanju ADR sertifikata.


Vreme 1124 - Mediji: Ko je novi suvlasnik Politike\n<< VREME | BR 1124 | 19. JUL 2012. NEDELJA\nKo je novi suvlasnik Politike\nMoskovska Ist medija grupa (IMG) je postala vlasnik 50 odsto udela u preduzeću Politika novine i magazini, koliko je do sada u rukama držala medijska grupacija Vestdojče algemajne cajtung (VAC), koja je pre dve godine najavila da će se povući iz Jugoistočne Evrope.\nNa srpskom medijskom tržištu medijska grupa VAC je od oktobra 2001, kada je ušla u zajednički poduhvat sa novinsko-izdavačkom kućom Politika AD u list "Politika", i tada formirala preduzeće Politika novine i magazini. Pored "Politike", to preduzeće izdaje i "Sportski žurnal".\nPrema evidenciji Agencije za privredne registre od 17. jula 2012. Politika – akcionarsko društvo za novinsko-izdavačku i grafičku delatnost ima 50 odsto vlasništva u društvu Politika NM sa 24.000.000 evra upisanog nenovčanog kapitala i 15.000.000 evra upisanog novčanog kapitala. Drugih 50 odsto ima OOO Ist medija grup iz Ruske Federacije, nakon što je u Registru izbrisan Ost holding GMBH, Tuchlauben 17, Beč, i upisan Ist medija grup.\nNajveći akcionari u kompaniji Politika – akcionarsko društvo za novinsko-izdavačku i grafičku delatnost su: Republika Srbija, Akcijski fond Republike Srbije, EPS, PIO fond Republike Srbije, Komercijalna banka, Dipos, a malim akcionarima pripada oko 21 odsto vlasništva.\nNekoliko medija je prenelo izjavu vršioca dužnosti generalnog direktora Zeferina Grasija da Politika AD nije bila obaveštena o transakciji između VAC-a i IMG-a.\nDetalji o ruskoj kompaniji u trenutku nastanka ovog teksta nisu poznati. U Moskvi postoji društvo s ograničenom odgovornošću Ist medija grup, koje se nalazi se na adresi Arhangeljski pereulok 9, sprat 1, ofis 6. Arhangeljski pereulok je uličica u centru Moskve, nekoliko stotina metara udaljena od trga Ljubjanka.\nKao generalni direktor IMG-a je 12. januara 2012. registrovan Uroš Stefanovič.\nNa vest o promeni vlasničke strukture Politike reagovali su Srpska napredna stranka, Ujedinjeni regioni Srbije i Udruženje novinara Srbije (UNS).\nSrpska napredna stranka je saopštila da je "skandalozno i sramotno" to što je najstarija novinska kuća Politika, preko noći, bez ičijeg znanja, netransparentno, promenila vlasnika, što ta stranka kvalifikuje kao "još jedan pokušaj Demokratske stranke da uguši slobodu medija". SNS pita da li iza te zakulisne radnje stoje Miroslav Bogićević i Dušan Petrović ili možda Božidar Đelić, kao i da li DS misli da sve novine u Srbiji treba da budu njeno partijsko glasilo. Udruženje novinara Srbije izražava zaprepašćenje zbog saznanja da je "naš najstariji dnevni list Politika, krišom i preko noći promenio vlasnika... " U saopštenju UNS-a se tvrdi da je imućni biznismen Miroslav Bogićević, jedan od finansijera Demokratske stranke, povezan sa Ist medija grupom.\nI Ujedinjeni regioni Srbije u saopštenju postavljaju pitanje: "Ko su novi vlasnici Politike i da li je tačno da je reč o potpredsedniku DS-a Dušanu Petroviću i sa njim povezanim licima, tajkunom i jednim od finansijera DS-a Miroslavom Bogićevićem i njegovim saradnikom Urošem Stefanovićem, koji je direktor moskovske firme Ist medija grupe?"\nMiroslav Bogićević, rodom iz Šapca, vlasnik je koncerna MB Farmakom u kome se, između ostalog, nalazi i Mlekara "Šabac" i Fabrika akumulatora "Sombor".\nUdruženje novinara Srbije traži i da dosadašnji premijer Mirko Cvetković, ministar kulture Predrag Marković i mandatar Ivica Dačić hitno odgovore da li su utvrdili ko je konačni vlasnik Ist medija grupe i odakle potiče novac za ovu kupovinu. Slede zatim pitanja UNS-a o tome da li je Uprava za sprečavanje pranja novca proverila poreklo kapitala, ko je dao pokriće za kredit kojim je kupljena Politika, da li je istina da je reč o transakciji vrednijoj od deset miliona evra, šta je razlog da novi vlasnik Politike u Agenciji za privredne registre (APR) bude upisan istog dana kada je zahtev podnesen, kao i da li je tačno da je advokat Ist medija grupe bivša zamenica direktora APR-a...\nDemokratska stranka energično negira svaku umešanost u transakciju, a podpredsednik DS-a Dušan Petrović izjavljuje da optužbe na njegov račun nisu vredne komentara.\nBroj nedelje > 89\nNovogovor > Pranje novca\nTeodor fon Burg > Najbolji matematičar na svetu\nDruštvo > Heroj ulice\nFarmacija > Hemofarm nepoželjan u SAD


Veseli na obeležavanju 20. godišnjice policije: Zajedno sa vama borićemo se protiv korupcije, kako bismo osnažili Kosovo\nPredsednik Skupštine Republike Kosova Kadri Veseli, danas je na obeležavanju 20. godišnjice osnivanja policije Kosova, rekao da su red i sigurnost na Kosovu na najvišem nivou, zahvaljujući posvećenosti muškaraca i žena koji nose uniformu policije Kosova, stoga prema njegovim rečima, policiji je potrebna veća podrška države.\nPredsednik Skupštine rekao je da su policija i vojska Kosova najprofesionalnije i naj ne korumpiranije institucije u regionu.\nNa ovoj dvadesetogodišnjici, predsednik Veseli je iskazao počast i poštovanje herojima koji su pali na oltar za slobodu, braneći suverenitet i teritorijalni integritet Kosova, kao i svim policajcima koji su poginuli tokom vršenja dužnosti.\nPredsednik Skupštine je naglasio da policija Kosova mora biti beskompromisna protiv kriminala, korupcije i nepotizma, jer, kako je rekao Veseli, borba protiv ovih pojava otvara perspektivu zemlje za ekonomski razvoj i blagostanje za građane Kosova.\n"Borba protiv ovih pojava otvara perspektivu zemlje i za evroatlantske integracije i ne moramo nikoga moliti za liberalizaciju viza, već ćemo ih sami liberalizovati, jer razvijamo našu državu, vladavinom prava, a zatim i naši partneri će nas više poštovati kao državni identitet i kao novu naciju u Evropskoj uniji", istakao je Veseli.\nPredsednik Skupštine je obećao da će se više učiniti, kako bi se podržale policija, vojska i sve bezbednosne institucije, u poboljšanju uslova rada, ali i povećanje plata.\n"Više ćemo učiniti kako bi podržali policiju i vojsku Kosova, bilo to u cilju zaštite njihovih života, poboljšanje uslova rada za policajce i povećanje plata, jer su sloboda i bezbednost srž jedne države, ali kada je tu blagostanje i ekonomski razvoj, onda to ima još veći smisao", naveo je Veseli.


Nova Ailica Keys - Domino Magazin\nNaslovna PopArt Muzika Nova Ailica Keys\nNova Ailica Keys\nAlicia Keys objavljuje u decembru novi studijski album. Potvrdila je to sama tokom nedavnog nastupa na američkoj televiziji, gde je oduševljeno govorila o procesu snimanja novih pesama i kada je otkrila i imena dve nove pesme koje su već završene. Prva nosi naziv ‘Try Sleeping With a Broken Heart’ i producirao je Jeff Bhasker, poznat po radu sa Kayne Westom na njegovom poslednjem albumu.\nDruga pesma nosi naziv ‘Doesn’t Mean Anything’ i Alicia je već predstavila u audio izdanju putem svoje YouTube stranice i poslala na radio stanice. Umetnica za sada nije mogla da potvrdi ime i tačan datum izlaska svog novog albuma, kojim će naslediti izuzetno uspešan album ‘As I Am’, objavljen pre dve godine.\nUkoliko niste čuli njenu novu saradnju, evo prilike – Jay-Z i Alicia Keys:


Koronavirus Archives - Detektor\nVlasti u Bosni i Hercegovini do sada su oklijevale slijediti većinu evropskih zemalja u uvođenju mjera za nevakcinisane koje se odnose na zatvorene prostore gdje se okupljaju veće grupe ljudi. U posljednjih nekoliko sedmica, još uvijek stidljivo, neki nivoi vlasti najavljuju da će za ulazak u zatvorene prostore tražiti potvrde o vakcinaciji ili testu. Balkanska istraživačka mreža Bosne i Hercegovine (BIRN BiH) analizirala je koje zamke, u koje su ranije upadale, domaće vlasti moraju izbjeći da mjere ne ugroze građanska prava i slobode.\nNeslavan kraj i sporost istraga zloupotreba tokom pandemije\nGodinu i po nakon početka pandemije koronavirusa i brojnih milionskih nabavki, samo rijetka tužilaštva u Bosni i Hercegovini i dalje se bave zloupotrebama u javnim nabavkama povezanim sa borbom protiv virusa.\nUhapšen i Zeljković u akciji rasvjetljavanja zloupotreba tendera u pandemiji\nSinoć je u Banjaluci uhapšen direktor Instituta za javno zdravstvo Republike Srpske Branislav Zeljković, u nastavku policijske akcije u kojoj su jučer uhapšeni Saša Marković, vlasnik turističke agencije “Travel for fun”, Slavko Bojić, vlasnik firme “Procontrol”, i Dragan Dubravac, nekadašnji šef javnih nabavki na Univerzitetskom kliničkom centru Republike Srpske.\nPočela vakcinacija ljudi u pokretu u Unsko-sanskom kantonu\nNa području Unsko-sanskog kantona počela je vakcinacija protiv koronavirusa za izbjeglice, migrante i tražioce azila koji borave u privremenim prihvatnim centrima “Borići” i “Miral”, dok se u centru “Lipa” privodi kraju anketiranje korisnika, nakon čega će oni koji iskažu interesovanje biti vakcinisani.\nEkstremizam povezan s koronavirusom: Teorije zavjere i dezinformacije prijetnja demokratiji\nŠirenje narativa koji podupiru ekstremizam povezan sa koronavirusom predstavlja prijetnju demokratskim institucijama iako nisu u području nacionalne sigurnosti ili borbe protiv terorizma, navodi se između ostalog u publikaciji Međunarodnog centra za borbu protiv terorizma (ICCT) u Haagu.


Rosnjeft se povukao iz Venecuele – The PRESTIGE\nTrenutno nisu jasne posljedice tog poteza, na koji se ruski gigant odlučio u vrijeme kada cijena nafte dolazi blizu 25 dolara za barel, po zajednička ulaganja sa venecuelanskom državnom naftnom kompanijom Petroleos de Venecuela (PDVSA).\nAmerička vlada pojačala je pritisak na vladu venecuelanskog predsjednika Nikolasa Madura, nametnuvši između ostalog i sankcije za dva ogranka Rosnjefta registrovana u Švajcarskoj – Rosnjeft trejding i TNK trejding internešenel.\nPromjene vlasničke strukture znače da bi od subote svaki budući potez SAD protiv poslovanja s naftom u Venecueli bio direktno usmjeren protiv ruske vlade.\nRusije, preko državne kompanije Rosnjeftgas, posjeduje malo preko 50 odsto udjela u kapitalu Rosnjefta koji kontroliše Kremlj, piše britanska agencija. Međunarodni dioničari su BP koji ima 19,75 odsto, i Katar preko QH investmentsa koji posjeduje još 18,93 procenta kapitala.\nPovlačenjem iz Venecuele i prenošenjem poslovanja na neki entitet u vlasništvu zvanične Moskve, Rosnjeft, koji predvodi Igor Sečin, bliski partner predsjednika Vladimira Putina, prenosi rizike povezane s poslovanjem u Venecueli na rusku vladu, piše Rojters.\nPortparol Rosnjefta Mihail Leontijev kazao je Rojtersu da je odluka da se ukine poslovanje u Venecueli način da se zaštite dioničari kompanije.\nRosnjeft nije želio da otkrije ime kompanije kojoj je prodao svoje poslovanje u Venecueli, kao ni portparol ruske vlade koji je potvrdio transakciju.\nNa pomenute dvije kompanije kojima su SAD nametnule sankcije prošle godine je odlazilo preko trećine ukupnog venecuelanskog izvoza nafte.


Sasoli ide u Severnu Makedoniju da je ohrabri da ostane na evropskom putu – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nNaveo je i da EP zna koliko su građani obe zemlje “duboko razočarani” što se Savet nije složio oko otvaranja pregovora zbog veta nekoliko članica dodajući da Parlament razume to razočarenje i da ga deli sa Skopljem i Tiranom.\n“Albanija i Severna Makedonija su sprovele reforme koje smo od njih tražili i sada zaslužuju da budu nagrađene za izuzetne napore. Utoliko više želim da pozovem građane i posebno mladu generaciju: Ne gubite nadu, molim vas ostanite na evropskom putu. Evropski parlament je uz vas”, istakao je Sasoli.\nEP je “snažnom većinom” glasova potvrdio punu podršku otvaranju pregovora o članstvu u EU sa Severnom Makedonijom i Albanijom pre nedelju dana.\n“Nećemo ostati nemi već ćemo tražiti od članica EU da jednoglasno odluče u korist pregovora o proširenju na sledećem sastanku”, naveo je predsednik EP.\n“Reforme na putu ka punom članstvu u EU u najboljem su interesu zemalja i njihovih građana a pre svega će koristiti mladoj generaciji koja zaslužuje bolju budućnost”, naglasio je Sasoli.


Rat u Avganistanu je završen - Zoomer\nPosle dve decenije od početka sukoba, 30. avgusta u 19:29 po srednjoevropskom vremenu poslednji američki vojni avion poleteo je sa aerodroma u Kabulu, čime je rat u Avganistanu zvanično završen.\nU avion su se ukrcali američki komandant, general major Kristofer Donahju i vršilac dužnosti ambasadora SAD Ros Vilson.\nPoslednji američki vojnik se ukrcava na avion, Izvor: Beta\n“Ovde sam da najavim završetak našeg povlačenja iz Avganistana i kraj misije evakuacije američkih državljana, državljana trećih zemalja i ugroženih Avganistanaca. Poslednji C-17 poleteo je s međunarodnog aerodroma Hamid Karzai 30. avgusta“, rekao je general Frenk Mekenzi iz Vrhovne komande američke vojske na konferenciji za novinare u Pentagonu.\nOn je dodao da povlačenje označava kraj vojne evakuacije i kraj “gotovo dvadesetogodišnje misije koja je počela u Avganistanu ubrzo nakon 11. septembra 2001. godine“.\n„Cena toga je bila smrt 2.461 pripadnika američke vojske i civila dok je više od 20.000 ranjenih.“, rekao je Mekenzi\nU Kabulu su se nakon poletanja poslednjeg američkog aviona čuli pucnjevi, u znak proslave talibana, a neimenovani zvaničnik talibana, kako prenosi N1, izjavio je: “Ušli smo u istoriju”.\nAmerički predsednik Džo Bajden ranije ove godine izjavio je da će se SAD povući iz Avganistana do 31. avgusta.\nTerorističkim napadima na SAD, 11. septembra 2001. godine počeo je najduži rat koji je Amerika ikada vodila. Nakon napada, američke snage ušle su u Avganistan. Posle 5 godina vladavine, talibani su u novembru 2001. svrgnuti.\nOni ponovo preuzimaju vlast 15. avgusta ove godine, a evakuacija stanovništva počela je dan ranije. Od 14. do 30. avgusta SAD i savezničke države iz Avganistana su evakuisale više od 123. 000 ljudi.\nKako piše Radio Slobodna Evropa, u saopštenju SAD, Velike Britanije i drugih zemalja, navodi se da su se Talibani obavezali da će “svim stranim i državljanima Avganistana sa odobrenjem za putovanje u druge zemlje dopustiti napuštanje Avganistana”.\nDržavni sekretar SAD Entoni Blinken izjavio je da je „počelo novo poglavlje“, jer nakon završetka vojne operacije počinje diplomatska misija.\nPhoto credit: The U.S. Army on VisualHunt.com / ilustracija\nPrethodni članakEDIT podcast s1:e10 / EKONOMSKI TIGAR / ZOOMER\nSledeći članakZOOMER Player by NATAŠA TASIĆ KNEŽEVIĆ


Počinje vaterpolo Liga šampiona, Novi Beograd dočekuju Radnički - SPORTSKI ŽURNAL\nVaterpolisti Crvene zvezde sutra za rivala imaju berlinski Špandau, a meč se igra u Beogradu u grupi B\nVaterpolisti Novog Beograda i Radničkog iz Kragujevca večeras od 19.45 sati igraju na startu Lige šampiona.\nVoljom žreba Novi Beograd i Radnički našli su se u grupi A Lige šampiona, a pretendenti za osvajnje domaćeg šampionata, na bazenu „11. april“ otvoriće sezonu u evropskom takmičenju.\n„Kao što znate, mi kao organizatori završnog turnira već smo na tom turniru, bez obzira kakve rezultate budemo postizali tokom grupne faze. Međutim, želimo pokažemo i dokažemo, da čelnici LEN-a kada su mu nam dali ovo veliku čast, da su u nama prepoznali ono što mi stvarno i hoćemo da budemo, a to je da budemo jedan od najboljih klubova u Evropi narednih godina i duže i da smo stvarno ozbiljni u toj nameri. Siguran sam da ćemo dati sve od sebe na toj utakmici, da se pokažemo u najboljem svetlu, da odigramo bolji, čvršći meč nego što je to bilo pre nekoliko dana sa Crvenom zvezdom. Nadam se da će rezultat biti povoljan“, rekao je Vujasinović.\nTrener vaterpolista Radničkog iz Kragujevca Uroš Stevanović rekao je da je njegov tim spreman za Ligu šampiona i da je u svakom meču cilj pobeda.\n„Nadam se da će utakmica sa Novim Beogradom biti drugačija od one koju smo odigrali u domaćem šampionatu. Verujem da možemo da ponovimo dobru igru iz prve četvrtine tog meča i u dužem vremenskom periodu. Sigurno je da smo uigraniji. Kroz dva sparinga sa Vojvodinom i meč sa Šapcem pokazali smo napredak i iskorak u nekim stvarima koje smo radili na treningu i nadam se da ćemo to pokazati i u bazenu“, rekao je Stevanović.\nVaterpolisti Crvene zvezde sutra za rivala imaju berlinski Špandau, a meč se igra u Beogradu u grupi B.


Uhapšen bivši vodja najvijača FK Rad\nBeta 1. oktobra 2021. 10:20\nNavijač FK Rada Vladimir Kovačević (32) uhapšen je danas zbog podstrekivanja tri osobe da zapale automobil, objavile su Večernje novosti na svom sajtu.\nMinistarstvo unutrašnjih poslova (MUP) saopštilo je jutros da je uhapšen V.K. zbog podsticanja tri osobe da izazovu požar na automobilu „rendž rover“ u Ulici Augusta Cesarca, u junu ove godine.\nMUP je u saopštenju naveo da je uhapšenom odredjeno zadržavanje do 48 sati nakon čega će biti priveden nadležnom tužilaštvu, a zatim u KPZ Sremska Mitrovica na izdržavanje kazne zatvora za ranije počinjena dela.\nMinistar policije Aleksandar Vulin fotografisan je letos zagrljen s Vladimirom Kovačevićem Kovačem, nekadašnjim vodjom navijača FK Rad i osobom hapšenom za nelegalno nošenje oružja, konkretno automatskog pištolja marke „škorpion“.\nMinistar Vulin potvrdio da je fotografija nastala 16. avgusta na koncertu Riblje čorbe na Tašmajdanu, ali je negirao da zna ko je pored njega na slici, podseća N1.\n„Fotografija mene i meni nepoznatog čoveka nastala je na koncertu Riblje Čorbe u ponedeljak. Sada ću proveriti ko je u pitanju i objaviću sve što saznam“, rekao je tada Vulin.\nGovoreći o spornoj fotografiji Vulin je rekao da obezbedjenju ne dozvoljava da „sklanja ljude“ od njega i da su „Djilasovi mediji“ (predsednika Stranke slobode i pravde Dragana Djilasa) mogli da objave još desetak fotografija različitih ljudi koji su mu prilazili i fotografisali se.


Naftna mrlja se utrostručila\nAmerički predsednik Barak Obama je na putu za Luizijanu, gde namerava da pogleda štetu i proceni opasnost od nafte koja ističe iz podvodne bušotine.\nNadležni su saopštili da strahuju od katastrofalnog oštećenja životne sredine u Meksičkom zalivu, gde se količina nafte koja curi iz bušotine proteklih dana utrostručila.\nKao gost današnjih televizijskih programa, sekretar za unutrašnju bezbednost Ken Salazar je saopštio da je moguće da konstrukcija specijanog sistema koji bi zaustavio izlivanje nafte, potraje tri meseca. Međutim, Lamar Mekej, predsednik "Britiš petroleuma", kompanije koja je vlasnik bušotine koja curi, izjavio je da sistem za prekid izlivanja može da se instalira za 6 do 8 dana. On je objasnio da je sistem, koji je nazvao kupolom za obuhvatanje nafte, u završnoj inženjerskoj etapi.\nPodsetimo da je eksplozija na naftnoj platformi 20. aprila, u kojoj je poginulo 11 radnika, izazvala curenje nafte iz podvodne bušotine iz koje se procenjuje da ističe 800 hiljada litara sirove nafte dnevno.\nKen Salazar je naglasio da se čini sve što je moguće da se isticanje nafte prekine i da federalne službe ulažu maksimalne napore da zaštite američku obalu. Ipak, on je rekao da bi ova nesreća mogla da nanese veću štetu nego izlivanje 39 miliona litara nafte sa tankera "Ekson Valdez" 1989. na Aljaski.


Uhapšen i drugi napadač na maturanta | Glas javnosti\nponedeljak 1. april 2013.\nPočetna > Hronika > Uhapšen i drugi napadač na maturanta\nUhapšen i drugi napadač na maturanta\nKRAGUJEVAC - Kragujevačka policija u ponedeljak ujutro je uhapsila Nikolu Š. (19) iz Kragujevca za koga sumnja da je pomagao Darku R. (20) u napadu na maturanta Politehničke škole Stefana J.(18) koji se nalazi na lečenju u Kliničkom centru i čiji je život i dalje ugrožen.\nDvojica nasilnika, uz krivičnu prijavu, u toku prepodneva biće privedena istražnom sudiji Višeg suda u Kragujevcu, navedeno je u saopštenju policije u kojem se navodi da je Darko R. (20) zbog sumnje da je pokušao da ubije Stefana J. uhapšen sinoć oko 21 sat u naselju Bresnica.\nDarko R. je u četvrtak 28. marta, dok je Stefan J. sedeo sa drugaricama, sa još jednom osobom ušao u lokal "Tabasko" i drvenom palicom zadao mu više udaraca po glavi i telu.\nObojica su imali na glavi kapuljače, i dok je Darko R. udarao Stefana J., Nikola Š. nije dozvoljavao ikome da priđe i zaštite maturanta.Nasilnici su iz kafica pobegli kada su videli da je Stefan J. u besvesnom stanju.\nPolicija je odmah identifikovala Darka R. kao osobu koja je pokušala da ubije Stefana J. i iako se uporno skrivao, locirala ga je 30. marta u šumi u Košutnjaku pored naselja Bresnica.\nKada je u nedelju uveče pronađen odbijao je da se preda. Posle razgovora sa članovima pregovaračkog tima, videvši bezizlaznu situaciju, pristao je na predaju, navedeno je u saopštenju policije.\nAlbanci švercovali 50 kg marihuane\nSećanje na nastradale u Kontrastu


Broj zaraženih koronavirusom ponovo raste i čini se da smo posle skoro dve godine pandemije i dalje na početku. Vlasti apeluju na svoje građane da se vakcinišu, uvode se kovid sertifikati zarad lakšeg kretanja i povratka koliko toliko normalnom životu, međutim, virus nastavja da mutira, donosi nove sojeve, pa su vlasti u pojedinim državama uveli i obaveznu vakcinaciju za određene grupe ljudi u populaciji.\nAlbanski parlament je 23. septembra doneo odluku o obaveznoj vakcinaciji svih poslanika protiv kovida-19.\nTaulant Bala, poslanik vladajuće Socijalističke partije, rekao je da su se lideri svih parlamentarnih grupa složili da vakcine budu obavezne.\nPored poslanika, vakcinacija će biti obavezna i za medicinsko osoblje, nastavnike, profesore, kao i studente.\nAlbanija je u avgustu zabeležila rast broj novozaraženih. U ovoj zemlji je vakcinisano tek oko trećine od 2,8 miliona stanovnika.\nBela kuća je saopštila da milioni ljudi koji rade za američku federalnu vladu, morati da se vakcinišu protiv koronavirusa. Rok je 8. decembar.\nAdministracija predsednika SAD-a Džoa Bajdena ubuduće će prilikom zapošjlavanja novih radnika, u ugovore stavljati i klauzulu o obaveznoj vakcinaciji, navodi Rojters.\nBajden je 9. septembra potpisao uredbu kojom se nalaže da zaposleni u federalnoj vladi moraju da budu vakcinisani.\nKako su se Rusi u julu, suočavali sa tvrdoglavo niskim stopama vakcinacije, moskvovske vlasti su svojevremeno saopštile da najmanje 60 odsto osoblja u uslužnim delatnostima – od ugostiteljstva do smeštaja i transporta – mora da se vakciniše najmanje jednom dozom do 15. jula.\n"Vakcinacija ostaje dobrovoljna", rekao je portparol Kremlja Dmitrij Peskov.\nFrancuski Ustavni savet potvrdio je početkom avgusta zakon kojim se utvrđuje proširena upotreba sanitarne propusnice i obavezna vakcinacija medicinskog osoblja do sredine septembra.\nTe dve ključne mere protiv korona virusa deo su strategije predsednika Emanuela Makrona, ali su izazvale nezadovoljstvo građana koji nekoliko subota protestuju širom Francuske, prneosi Radio Slobodna Evropa.\nFrancuski parlament usvojio je 25. jula zakon, ali su poslanici levice zatražili mišljenje Ustavnog saveta, garanta poštovanja Ustava i osnovnih prava.\nNova pravila oko vakcinacije u Italiji stupaju na snagu 15. oktobra. Vlada je obavezala sve radnike da prikažu dokaz o vakcinaciji, negatvan test na koronu ili dokaz da su je preležali.\nPojedine Evropske zemlje su odlučile da vakcinacija bude obavezna samo za zdravstvene radnike, pa se čini da je Italija postale test slučaj.\nSaudijska Arabija, Šri Lanka\nOva država je još u maju odlučila da vakcinacija kako u javnom tako i privatnom sektoru bude obavezna za sve. Takođe, od 1. avgusta samo vakcinisani ljudi mogu da ulaze u državne i privatne ustanove i da koriste javni prevoz.\nU Šri Lanki će se za putovanja zahtevati potvrda o vakcinaciji kako bi ljudi mogli da putuju između provincija, prenosi Radio Slobodna Evropa.\nAustralija je još krajem juna odlučila da obavezno vakciniše sve visokorizične radnike koji vode računa ostarijim osobama ili brinu o ljudima u karatinu.\nBritanija slično razmišlja kao i Australija. Ovde će vakcinacija biti obavezna za ljude koji brinu o starijim u domovima. Oni svoju obavezu moraju da ispune od oktobra.\nTakođe kako bi noćni klubovi nastavili da rade ljudi koji odlazeu provod moraće odkraja septembra da prilože dokaz o vakcinaciji. Britanski ministar zdravstva je istakao će država da zahteva i vakcinaciju svih zdravstvenih radnika.\nGrčka, Mađarska, Indonezija\nGrčka se od 12. jula odlučila za obaveznu vakcinaciju radnika u staračkim domovima, kao i zdravstvenih radnike od septembra. Vakcinisani ljudi mogu da posećuju barove, restorane, pozorišta, bioskope i druga mesta, što je deo vladnih mera kako bi privoleli ljude da se u što većem broju vakcinšu.\nMađarska je odlučila da vakcinacija za njene zdravstvene radnike bude obavezna.\nIndonezija je od još u februaru vakcinaciju učinila obaveznom, pa je čak svom stanovništvu zapretila i kaznama od 357 dolara.\nŠvajcarska i Turska\nKada je reč o obaveznoj vakcinaciji u ovim zemljama, ona nije striktno uvedena. Reč je samo o kovid sertifikatima kako bi ljudi mogli da idu u restorena, u pozorišta i barove…\nU Švajcarskoj je kovid sertifikat potreban od 13. septembra, a na njemu se može videti da li je osoba preležala koronu, da li ima negativan test ili je vakcinisana.\nŠto se Turske tiče, ova zemlja će početi da zahteva od negativne testove i dokaze o vakcinaciji za pojedine sektore od septembra, kao i za putovanja. Da bi neko mogao da uđe u pozorišta, biokope, koncerte i slično mora da ima ili negativan PCR test ili dokaz o vakcinaciji.\nKanada i Holandija\nU ovoj zemlji se ipak govorilo o obaveznoj vakcinaciji i to u sektorima kao što su prevoznici i federalni javni službenici. Vakcinacija će biti obavezna i za putnike na aerodomima, kruzerima, kao i za one koji putuju železnicom.\nU poslednjih nekoliko dana primenjuje se i novo pravilo da je za posetu restoranima i bioskopima takođe potrebna vakcinacija, prenosi Radio Slobodna Evropa.\nU Holandiji je potreban dokaz o vakcinaciji ako neka osoba želi da ode u bar, restoran, klub ili na neki društveni događaj.\nOva zemlja ima strogo pravilo za prelazak njene granice. Niće pustiti putnike da uđu ako nisu potpuno vakcinisani.\nI u ovoj zemlji se govori o obaveznoj vakciniji ili testiranju za sve ljude koji rade u grupama koje broje 20 ili više ljudi.\nOva zemlja ima stroga pravila kada reč o vakcinaciji. 15. avgusta je stupilo na snagu pravilo da nevakcinisani javni službenici moraju da idu na odsustvo. Imaju rok do novembra da se vakcinišu, a onda će biti otpušteni.\nPrivatne kompanije će moći da kažnjavaju novčano svoje radnike ako se ne vakcinišu, pa čak i da sa njima prekinu poslovanje.\nEvropski sud: obavezna vakcinacija "neophodna u demokratskom društvu"\nEvropski sud za ljudska prava ocenio je početkom aprila ove godine da je obavezna vakcinacija "neophodna u demokratskom društvu".\nTo je bilo u slučaju u kom su mu se obratili roditelji i deca iz Češke koja nisu primljena u vrtiće zbog nevakcinisanja.Evropski sud za ljudska prava ocenjuje da obavezna vakcinacija dece u Češkoj protiv devet bolesti – kao što su difterija, tetanus, dečija paraliza i druge – zadire u pravo na privatnost, ali ne predstavlja kršenje člana 8 Evropske konvencije o ljudskim pravima kad je reč o "pravu na poštovanje privatnog života", prenosi Dojče vele.


Dr Radovan Ilić: U svim službama Doma zdravlja trenutno radi dovoljan broj lekara koji uspeva da odgovori dnevnom prilivu pacijenata - Pirot Plus Online\nDr Radovan Ilić: U svim službama Doma zdravlja trenutno radi dovoljan broj lekara koji uspeva da odgovori dnevnom prilivu pacijenata\n08. decembar 2021. 13:10 Društvo Pirot Plus Online\nDirektor Doma zdravlja Pirot, dr Radovan Ilić, u nedavnoj izjavi za portal Pirot Plus onlajn govorio je o organizaciji svih službi Doma zdravlja, broju lekara i pregleda koje na dnevnom nivou imaju.\nU ovom trenutku dva lekara su na bolovanju i to iz ne-kovid sistema. Prema rečima dr Ilića, u ambulanti Pazar prošle nedelje radilo je osam lekara i prosečno je svaki lekar imao 51 pacijenta po danu. U Kovid ambulanti radi sedam lekara, koji u ovom trenutku imaju prosečno po 28 pacijenata. Inače, u ovoj ambulanti lekari formiraju timove koji radno vreme od 7 do 20 časova podele i na taj način skraćuju svoju izloženost virusu, objasnio je Ilić.\nOrganizacija rada Dečijeg dispanzera je specifična, s obzirom da je u okviru Predškolskog dispanzera formirana kovid ambulanta za decu svih uzrasta. Tu rade četiri lekara koja su prethodnih dana imala u proseku po 36 pregleda.\nInače, Savetovalište u okviru Dečijeg dispanzera radilo je do sada u kontinuitetu, u jednoj smeni sa jednim lekarom.\nGovoreći o ostalim službama Doma zdravlja, dr Radovan Ilić je napomenuo da Stomatološka služba već dve godine radi u smanjenom obimu zbog rizika prenošenja infekcije. U Dispanzeru za žene rade tri lekara i s obzirom da su zbog kovida smanjene posete ovoj službi, lekari uspevaju da odgovore svim obaveznim pregledima.\nNa vakcinalnom punktu u kompleksu Zatvorenog bazena angažovane su tri ekipe, a jedna od njih tokom vikenda sprovodi imunizaciju u okolnim selima.\nDr Radovan Ilić, direktor Doma zdravlja Pirot, zaključio je da su, bez obzira na organizaciju rada u kovid sistemu, uspeli da zadrže sve ono što je neophodno da u okviru svoje delatnosti Dom zdravlja završava.


Savez slijepih Crne Gore (SSCG) uputio je oštru reakciju, negodovanje i izrazio veliko nezadovoljstvo usled nekorektnog, nezakonitog i mimo ustaljenih procedura, postupanja Ministarstva ekonomije Crne Gore i još uvijek aktuelne ministarke, Dragice Sekulić. Kako objašnjavaju, ovo ministarstvo je na krajnje nekorektan način, sasvim nezakonito i bez konsultacija s predstavnicima Saveza slijepih i drugih, zainteresovanih NVO, 6. marta 2020. godine, donijelo Pravilnik o izmjenama Pravilnika o listi proizvoda, načinu isticanja i vrsti objekata u kojima se ističu obavještenja o robi na Brajevom pismu.\nKrajem februara naredne godine, tačnije 24.2.2020. Ministarstvo ekonomije je donijelo Rješenje o formiranju radne grupe za izradu pomenutog pravilnika,, a koji je potpisala ministarka Dragica Sekulić. Član Radne grupe, koja se nikada nije sastala, bio je i predstavnik SSCG, Goran Macanović. Rješenje je dostavljeno dva dana kasnije, a donošenje Pravilnika je uslijedilo 6. marta, desetak dana prije prvog talasa koronavirusa.\nKako navode iz Saveza, za ovu grubu podvalu i nekorektnost Ministarstva ekonomije, saznali su prije samo nekoliko dana, nakon čega su uputili oštar protest i negodovanje.\n"Veoma je bitno navesti to da su novim Pravilnikom vraćena ranija rješenja i odredbe, za koja je Zaštitnik ljudskih prava i sloboda saopštio da su diskriminatorna i nepovoljna za potrošače oštećenog vida i koja su 12. jula 2019. bila izmijenjena upravo u skladu sa Mišljenjem i preporukama institucije Zaštitnika. Dakle, ovo ministarstvo sasvim otvoreno omalovažava mišljenje Zaštitnika i nastavlja sa diskriminatornim odnosom prema osobama s invaliditetom" kazali su iz Saveza.\nKonstatovali su da je pomenuti Pravilnik donesen u apsolutnoj tajnosti, sasvim nezakonito, uz kršenje svih procedura, standarda i elementarnih normi etike i časti, što nije prvi put, već na žalost, to je ustaljena praksa Ministarstva ekonomije u odnosima sa Savezom slijepih i osobama s invaliditetom.\nNa kraju iz Saveza zaključuju "da se ovo ministarstvo bavilo isključivo zaštitom interesa trgovaca, a ne potrošača" i istakli su da će se i dalje boriti protiv diskriminacije na svim poljima i da će svakako razmotriti mogućnost podnošenja tužbi za zaštitu od diskriminacije.\nPročitano 96 put(a)